text:
Bretagne: pericui pal insegnament bilengâl
L’Ufici pe lenghe bretone (Ofis ar brezhoneg) al à presentât i dâts su la situazion dal insegnament bilengâl in Bretagne. In dut a son passe 12 mil i students des scuelis publichis, di chês associadis o di chês confessionâls che a puedin studiâ par breton, un numar un pôc plui alt di chel dal an passât. Ancje il numar des scuelis che a ufrissin l’insegnament bilengâl al è un tic cressût. Cundut achel, la incressite e je la plui basse che si à vude intai ultins agns e no dal sigûr par vie de domande, che e je alte. Cun di fat, là che lis scuelis bilengâls a son za, la domande e va dilunc a cressi compagnade, almancul in part, ancje di un aument de ufierte; di chês altris bandis, invezit, no si da rispueste ae domande di insegnâ ancje par breton che e rive dai citadins. L’Ufici pe lenghe bretone al domande, duncje, al stât che si impegni di plui inte politiche linguistiche e al domande che i vegni dade la pussibilitât di coordenâ ducj i sogjets interessâts. Dut câs, al denuncie il Coletîf breton pe democrazie e pai dirits dal om, la situazion e je plui penze di chê piturade dal Ufici pe lenghe bretone. Cun di fat, a disin, no si sa ce fin che al vedi fat il concors par reclutâ i professôrs des scuelis bilengâls, otignût tal 2002 dopo agns di bataiis. Cence dismenteâ che di plui bandis si à refudât di meti in pîts classis bilengâls cundut che lis iscrizions a fossin avonde. Ta cheste maniere, al dîs il Coletîf, si va a sassinâ la scuele bilengâl gjavantji personâl e spazis.
Font: Oui au breton, 01/11/08; Ofis ar brezhoneg, 23/10/08


c: text/html

text:
La famee e jere rivade precise precise ae bariere come progjetât e a vevin notât a colp la presince de troupe («Osti, ce intuit!»: aromai a podevin dî di cognossi a plen i mecanisims dai media). Ce delusion però a viodi che a stavin bielzà intervistant cualchidun altri, e ce sorte di gabe: i Zanier, chei che a jerin a stâ dongje de lôr di vilute!
venerdì 29 maggio 2009
Esodi di Feravosts
«Fuarce, papi! Dai, Gusto!»: la famee Gregorutti e jere jentrade in tangjenziâl a Udin aes 8 e mieze di chei 3 di Avost.
No podevin fâ une partence mancul inteligjente: sabide a buinore dal fin setemane che al screave la prime cuindisine di Avost, periodi di vacancis pal 75% dai talians. L’obietîf al jere rivâ ae bariere di Mestre tor dîs e mieze: fiscade di trafic e cuntune gruesse pussibilitât che a vessin mandât une troupe di gjornaliscj par un servizi pe edizion dai TG di misdì.
Al jere chel il parcè di une sielte cussì cence sintiment: i Gregorutti fin a chê dì a vevin cirût in ogni maniere di vignî fûr in television. Ogni maniere. La mame Nives, il pari Gusto e i fîs Natascia e Denis di 15 e 17 agns, a vevin partecipât aes selezions di ogni sorte di quiz, di ogni sorte di reality, di ogni sorte di trasmission, cence risultât: «Padri & figli», «Fratelli & sorelle», «Grande Fratello», «Piccola Mamma», «Padre Padrone», «Padre & basta», «Sconosciuto contro madre», «Stranamore», «Tra moglie e marito», «Tradisci tua Moglie», «Scopri con chi ti ha tradito tua moglie», «Tradisci tua moglie con la moglie dell’amante di tua moglie», «Perdonami», «Mi gratto il sedere», «Real tv», «Verissimo», «Falso & vero», «Il rosso e il nero», «Nonsolonero», «Nonsolomoda», «Nonsolosolo & male accompagnato», «Incominciamo bene», «Finiamola qui» e apont finìnle achì…
La famee e jere rivade precise precise ae bariere come progjetât e a vevin notât a colp la presince de troupe («Osti, ce intuit!»: aromai a podevin dî di cognossi a plen i mecanisims dai media). Ce delusion però a viodi che a stavin bielzà intervistant cualchidun altri, e ce sorte di gabe: i Zanier, chei che a jerin a stâ dongje de lôr di vilute!
Ma no dut al fo pierdût: ai Gregorutti i faserin un grum di ripresis par vie dal lôr incident, sucedût propit parcè che si jerin distrats a cjalâ la machine ferme intant che il gjornalist si sbassave sul barcon par intervistâ il pari, Zanier Damiano.Purtrop, dal intric di lamieris ingropadis - enesim monument dal stragjo su lis stradis - nissun dai Gregorutti al podè gjoldisi il moment.
di Dree Venier
Conte n. 46
Etichetis: Contis, Dree Venier, Gjenar ironic, Onde Curte
mercoledì 27 maggio 2009
Chel birichin dal diesis
Il telefon al sunà tal daspò misdì. Cence masse voie Melie e rispuindè: «Che nol stedi a preocupâsi professôr, o sarai alì subit». Al jere rivât il moment ancje par lui, cun chê pensade e preparà la borse, guai un mâl di gnot, une svuacarade, e vie. Melie e cognosseve za il vecjo mestri, dut câs, e pensave, mi pararà strani jessi denant di lui. Prin des cinc e jentrà te biele cjase dal rinomât violinist de citât. Siet agns indaûr e veve za judât un oboist a cjatâ i acidents de felicitât scjampâts daûr dal intaiadôr di ancis: e veve vût il so davoi a convincilis a tornâ al lôr puest. Plui dificil al fo cjatâ l’acuardi, cinc agns indaûr, di un flautist cu la pianiste, chel diesis si jere platât te enciclopedie, a la vôs “mâi di amôr”. Une altre volte, trê agns za passâts, e veve cumbinât la note toniche, nancje a dî un Do diesis, a di un zovin musicist che tal so prin conciert le veve dismenteade tal camerin. L’an passât a un trombonist i veve tornât a cjatâ ducj i acidents: a jerin restâts in cane.
Il vecjo i contà che come ogni an al varès vût gust di sunâ il toc de “Salût in abondance”, cuant che par vie dai voi, al sbalià la note, chel maledet Sol bemol: la armonie dal maiôr e voltâ in minôr e lui si sintî colâ di colp lis fuarcis sintintsi vecjo e flap. Al domandà scuse al autôr, al spartît e al so violin ma, nuie, la note e veve mudât la melodie e la origjinâl, ufindude, no si lassave cjatâ plui. «No sarà la prime volte che chel acident si lu fale, mestri, al è un câs za considerât!».
Cuntune muse stuarte il vecjo al rispuindè: «Che no ciri di parâ a nuie, o sai ce che o dîs, o cognòs la falope che o ai fat, o vin di cjatâ chel acident prin che al sedi masse tart!».
«Mestri, o crôt che al sedi ancjemò in cjase».
«Po stâi, ma al mancje di îr di sere!».
O savevi che un acuardi par solit si cjate ben adun cu lis sôs notis e nol à chê di slontanâsi de sô cove: «Mestri, chel diesis al cirarà lis sûrs, nol à interès a cantins di sorte».
«Se no ju à ancjemò cjatâts, ju cjatarà in curt!», al deventà scûr te muse e une lagrime i colà drete sul barbuç. O scomençarin a cirî a scandai, tacant de lavadorie, che lis notis i plâs niçulâsi un grum; vierzint lis confezions di paste, massime chês di tempestine là che une note si platarès benon; lis scjatis di botons e chês des matitis coloradis, lis vîts e i bulons, tes clâfs e tes balutis dai nevoduts: nie di nie. Al jere cunvint si scugnìs, pe teribil melodie vuarfine, disvuedâ la cjase e fâ une deratizazion complete, cun chê di studâ la fuarce dal acuardi scjavaçât. Melie lu visà dal fat che cun jê alì nol sarès sucedût nuie ma, no si sa mai, al jere miôr che al les a durmî là di sô fie. Il vecjo si sgrisulà a chê detule e al scjampà vie berlant la sô disaprovazion.
Melie le cjatà tal cûr de gnot platade intune scjate di biscots jenfri mieç di un ritornel (2). Il professôr al tornâ a soreli ben alt, jentrant in ponte di pîts: al cjatà su la taule nome chest biliet: «Mestri, al è dut a puest. Lis notis a son dutis tal lôr spartît e a spietin nome di jessi sunadis par ben. Une altre volte che al sieri ben la scjate dai ritornei dopo fat di gulizion! Si viodìn, mandi, Melie».
Il vecjo i contà che come ogni an al varès vût gust di sunâ il toc de “Salût in abondance”, cuant che par vie dai voi, al sbalià la note, chel maledet Sol bemol: la armonie dal maiôr e voltâ in minôr e lui si sintî colâ di colp lis fuarcis sintintsi vecjo e flap. Al domandà scuse al autôr, al spartît e al so violin ma, nuie, la note e veve mudât la melodie e la origjinâl, ufindude, no si lassave cjatâ plui. «No sarà la prime volte che chel acident si lu fale, mestri, al è un câs za considerât!».
Cuntune muse stuarte il vecjo al rispuindè: «Che no ciri di parâ a nuie, o sai ce che o dîs, o cognòs la falope che o ai fat, o vin di cjatâ chel acident prin che al sedi masse tart!».
«Mestri, o crôt che al sedi ancjemò in cjase».
«Po stâi, ma al mancje di îr di sere!».
O savevi che un acuardi par solit si cjate ben adun cu lis sôs notis e nol à chê di slontanâsi de sô cove: «Mestri, chel diesis al cirarà lis sûrs, nol à interès a cantins di sorte».
«Se no ju à ancjemò cjatâts, ju cjatarà in curt!», al deventà scûr te muse e une lagrime i colà drete sul barbuç. O scomençarin a cirî a scandai, tacant de lavadorie, che lis notis i plâs niçulâsi un grum; vierzint lis confezions di paste, massime chês di tempestine là che une note si platarès benon; lis scjatis di botons e chês des matitis coloradis, lis vîts e i bulons, tes clâfs e tes balutis dai nevoduts: nie di nie. Al jere cunvint si scugnìs, pe teribil melodie vuarfine, disvuedâ la cjase e fâ une deratizazion complete, cun chê di studâ la fuarce dal acuardi scjavaçât. Melie lu visà dal fat che cun jê alì nol sarès sucedût nuie ma, no si sa mai, al jere miôr che al les a durmî là di sô fie. Il vecjo si sgrisulà a chê detule e al scjampà vie berlant la sô disaprovazion.
Melie le cjatà tal cûr de gnot platade intune scjate di biscots jenfri mieç di un ritornel (2). Il professôr al tornâ a soreli ben alt, jentrant in ponte di pîts: al cjatà su la taule nome chest biliet: «Mestri, al è dut a puest. Lis notis a son dutis tal lôr spartît e a spietin nome di jessi sunadis par ben. Une altre volte che al sieri ben la scjate dai ritornei dopo fat di gulizion! Si viodìn, mandi, Melie».
di Stefano Gasti
Conte n. 45
Conte n. 45
Etichetis: Contis, Gjenar ironic, Onde Curte, Stefano Gasti
lunedì 25 maggio 2009
Narcissus
E steve dut il dì denant dal spieli.
E tacave di matine, a pene jevade. Si slissave i cjavei, ju petenave, si piturave. A jerin ciertis zornadis che e cambiave dôs, trê voltis la petenadure. E jere buine di fâsi lis strecis e un moment dopo, mudât il vistît, lis disfave, tirant sù i cjavei intun cocon fof.
Il spieli al cjapave dut il ricuadri dal barcon, taponantlu. Inte cjamare no jerin altris barcons. Pe lûs… ben, a jê i bastave une cjandele.
Une dì, no si sa se par vie di un concul tirât de mularie o di un colomp che al jere lât a sbatii intor, il spieli al jere lât in mil fruçons e cun lui la imagjine rifletude di jê.
Disperade e cirì di tornâ a fâ sù la figure, provant a meti adun lis sclesis di veri e tentant di tacâ scaiis di voli cun tocuts di cee, sbrendui di nâs cun cjantons di bocje. Nie di fâ! La fantate no tornave plui!
Alore e pensâ di metisi jê tal so puest, te suaze vueide dal spieli.
E montà sù sul antîl dal barcon, viert.
di Gianfranco Pellegrini
Conte n. 44
Etichetis: Contis, Gianfranco Pellegrini, Gjenar neri, Gjenar sociâl
venerdì 22 maggio 2009
Il cîl
Vigji al è in terace. Al met plui dongje la lint al voli, celestissim.
Planc planc, intal buligâ caotic al rive adore a cognossi da lis figuris.
Nol rive a induvinâ i particolârs, ma al viôt mans e çatis. Aromai al è sigûr che chês creaturis a resonin cun cussience. Une e cor, altres a cjaminin.
Dôs di lôr i pâr propit che si stedin bussant.
Une soredut lu stice. E stâ ferme, gobe, ma subit daûr e si tire sù a mostrâi une musate di madrac e lu cjale. Vigji si stache dal microscopi e al tire dongje la piel dal so braç, sierantle cuntun cerot.
Al pâr il sipari dal teatri, al pense cun maravee, cence imagjinâ trops che a stan pensant come lui in chel moment.
Dopo al tire sù la muse e al cjale il cîl, celestissim.
di Raffaele Serafini
Conte n. 43
Etichetis: Contis, Contis dal Ostîr, Gjenar di orôr, Gjenar fantastic, Ostîr, Raffaele Serafini
mercoledì 20 maggio 2009
L'om misteriôs
“Tu puedis dî ce che tu vuelis tu, ma un che al jeve a misdì, al è un sflacjon e vonde”.
Margarite, sessante e cualchi an su la cjarte di identitât ma un grum di plui tes grispis de muse, cuant che e veve a ce fâ cun chei che a duarmin plui dal jet al jere come che e ves vude une onglisie, anzit piês, une creture tal poleâr... Di cuant che e jere in pension, no si deve pâs: no jere mai stade femine di peteçs jê, ma vûstu par colpe dal stâ dibant o vûstu forsit ancje par vie di chei telefilms di polizais che i fasevin companie sopressant denant de television, vie pai agns e tacà a fâsi suspietose e curiose, e a meti la lenghe pardut.
In particolâr, i sbisiavin tal cjâf mil domandis su chel gnûf vicin di cjase: al jere simpri bessôl come un lari, al partive la sere cul scûr e al tornave cjase – suspietôs e difident – che al cricave dì, cuant che Margarite e Arduin a jerin za daûr a meti sù il prin cafetut de zornade... Nol fevelave cun nissun, nancje il bundì, che intun paîs al è il plui grâf dai pecjâts mortâi, che no ‘nd è infier che al sbrovi avonde par un zigainar che nol salude. Mai un rumôr di là dal mûr, mai un cic... E massime: mai une femine! “Cemût, po, un om fat e finît no aial une femine, ancje dome un grabatul di tirâsi dongje?”. Alore ancje Arduin, usât di une vite a sei mâl usât e a fâsi tirâ fûr ogni sere de femine lis mudandis dal armâr, al faseve di sì cul cjâf e i deve reson...
Ancje chê sere li, puntuâl, lu vevin viodût saltâ fûr vistît dut di neri, che tal scûr si intivave a pene la figure, cjamade di un atrat torvit. Intun salt al jere za te machine, le veve impiade e al jere partît di buride. Un machinon scûr ancje chel, sul stîl di chei dai cines, plen di cromaduris. “Viziôs, o soi sigure! Se un al è bessôl, se al va ator di gnot vistît cussì, e se si pues permeti une machine dal gjenar, ce mistîr vûstu che al fâsi?”. Arduin al concuardave, slacât sul divan: cemût si fasial a no vê une femine a di chês etâts? Ma saial o no saial chel alì che une femine e je il miôr investiment che si puedi fâ in dute la vite? Ma dome lu pensà: cierts pinsîrs al è miôr tignîsai par se.
Margarite si sintì dal moment incargade di une mission di salvament de morâl, e za si viodeve te buteghe dal fornâr, intant che e spietave la sô volte, a tacâ une par une lis maris che a jentravin. Lis varès informadis dal pericul, lis varès racomandadis che a tignissin i fruts tacâts tes cotulis, lontans de cjase di “chel individui li” che - aromai la facende e jere clare - “a chest pont, al veve di sei sigûr ancje un pedofil”. Nuie, nuie, dibant fevelâ, bisugnave cjapâ proviodiments, unîsi dutis lis maris, lâ a tucâi su la puarte di cjase, e metilu sul chivalì... “In mans a mi, usgnot” e pensà.
Al jere un pieç che Margarite e Arduin a spietavin denant de puarte dal vicin, ducj ingrisignîts par vie dal frêt. Ma cuant che aromai a pensavin che nol sarès plui jessût, ve che la lûs de sô jentradute si impià a colp. Prin si sintirin i pas daûr de puarte, po dopo la clâf che e zirave, e il “clic” de lûs che l’om misteriôs al veve distudade prime di saltâ fûr di cjase... Cuant che al metè fûr il cjâf al restà par un moment incocalît a viodi chei doi fers di front de puarte di cjase, lis gjambis a larc ben plantadis par tiere sul stîl “tu passarâs sui nestris cadavars”.
I scjampà un berli, sigûr plui di sorprese che di pôre. Si visà a colp che nol veve tirade sù la cape sul cjâf, che lu varessin cjalât te muse e cognossût. Che - ancjemò une volte - cualchidun al varès rivât a cjalâlu tai voi e lui nol varès plui vût padin. Al cirì, come che al podeve, di platâsi daûr dal comedon, cun chel altri braç distirât denant di se par fermâ chei voi ‘sâfs che tal scûr a cirivin un indizi, un trat de sô muse di stampâsi te memorie. Chel berli inspietât i vierzè la strade. Al jere il lament di un om stuf di platâsi e di scombati cu la int curiose. Al jere vadì la blesteme di un om scunît di fâ fente. Cumò al varès vût di tornâ a tacâ dut, di insom fin da pît. Ancjemò une altre volte. Ancjemò di une altre bande.
Batman al montà cuntun salt su la sô Batmobil, e intun ciulâ di gomis al scjampà vie viers une altre identitât.
di L'Antescûr
Conte n. 42
Etichetis: Contis, Gjenar ironic, L'Antescûr, Onde Curte
lunedì 18 maggio 2009
Il cjâf inte sachete
O dismonti dal autobus e mi invii pal viâl viars l'ufizi, tignint lis man te sachete, batint il tac.
Al è un gnô mût di fâ carataristic: mi plâs vê lis mans al cjalt. O soi un che al patìs avonde il frêt e difat a voltis o met te sachete adiriture dut il braç, o un pît, o une gjambe, o il cjâf. Cuant che o fâs cussì la int pe strade si volte a cjalâmi scaturide, schifade o spaventade. Pazienze: o ai di stâ comut jo.
Nome stâ cu la man te sachete sierade cui dêts a pugn no mi plâs: strenzilis a pugn mi samee un simbul di violence, no sai... al mi dà fastidi. Savêso, jo o ai fat l'obietôr di cussience, ma migo par sghindâ il militâr: propit par convinzion inte noviolence.
A proposit di cussience: ogni tant o met te sachete ancje chê, tignintle li platade.
Ma no capìs parchè che cuan' che o ai la cussience te sachete, pe strade nissun al si volte.
Al è un gnô mût di fâ carataristic: mi plâs vê lis mans al cjalt. O soi un che al patìs avonde il frêt e difat a voltis o met te sachete adiriture dut il braç, o un pît, o une gjambe, o il cjâf. Cuant che o fâs cussì la int pe strade si volte a cjalâmi scaturide, schifade o spaventade. Pazienze: o ai di stâ comut jo.
Nome stâ cu la man te sachete sierade cui dêts a pugn no mi plâs: strenzilis a pugn mi samee un simbul di violence, no sai... al mi dà fastidi. Savêso, jo o ai fat l'obietôr di cussience, ma migo par sghindâ il militâr: propit par convinzion inte noviolence.
A proposit di cussience: ogni tant o met te sachete ancje chê, tignintle li platade.
Ma no capìs parchè che cuan' che o ai la cussience te sachete, pe strade nissun al si volte.
di Dree Venier
Conte n. 41
Etichetis: Contis, Dree Venier, Gjenar sureâl
venerdì 15 maggio 2009
Evelin
No à impuartance che jo o sedi pardabon cui che o crôt di jessi.
Quellcrist Falconer, Nadia Makita, Silvie Oshima
«O sin indaûr miis e miis!»
«Ma, president…»
«President nie! Jo o cjali i risultâts! Cu la cjatade dal contraditori interni, l’LCS al à vuadagnât miârs di adesions gnovis! Un intervent di une zovine, ti impensistu? E ce toc di zovine!»
Inte sale des riunions al ultin plan dal palaç de sezion regjonâl di Libars e Contents, il partît al podê inte macroregjon, Alex Kolaz, il president, e Emil Darko, il segretari, a discutevin sui dâts dal ultin sondaç: Libars, Compagns e Solidaris, il partît aversari, al veve rimontât di trê ponts sul LC. A mieze taule, cidin, al jere sentât Ric Zamori, il responsabil tecnoinformatic de organizazion politiche.
«President…»
«Ti ripet: se o lin indevant cussì, in doi mês o pierdìn dut il vantaç!»
«Ric, fai viodi!»
Ric al veve za dut pront. Cuntune dedade sul palmâr al veve impiât l’olodisplay da pît de taule. La curve di lûs blu si jere sfantade in mil lusignis e e jere comparide une fantate bielonone, alte, fate ben, rosse di cjavei. Perfete, par sei une sintetiche.
«Ah! E voaltris o volaressis dîmi che cheste chi e sarès buine di frontâ argoments tant che disvilup, incressite, inovazion e vie discorint?»
«Mi clami Evelin! Bundì, siôr president!» La vôs e jere ancjemò miôr dal aspiet. «Mi sa che cu la sô ansie lui al à voie di regalâi ancjemò cualchi pont al LCS. Viodial: di disvilup, incressite e inovazion a son ducj bogns di tratâ, aromai. Tant de nestre che de lôr bande.»
«E alore?»
«Alore bisugne tacâ a fâ cualchi intervent plui radicâl. Magari, fevelant a pro di ciertis regulis di meti sul marcjât interplanetari o ben criticant il neopinsîr unidimensionâl.»
«Biel lavôr! Al mancjarès dome che o predicjassin tâl e cuâl dal LCS!»
«Al è propit chel il segret: imparonâsi dai contignûts di fonde dai nestris aversaris e doprâju nô!»
Incuriosît, il president al pensà di fâ une provocazion.
«Ma cussì no si capìs plui nie. No si rive a dividi la semule dal forment!»
Evelin e capì che lu veve in sachete.
«Siôr president, no varai mighe di insegnâi jo che la veretât e je picjade intor dai discors e che no à nie a ce fâ cui fats. Ce che al impuarte al è vê in man lis redinis…»
«Cuant che e je cussì! La prove, le varìn doman, al congrès! Buine serade a ducj!»
Intant che il segretari al jesseve de sale, il president al le dongje di Ric, fasint fente di interessâsi ai comants che chel al deve par distudâ l’olodisplay.
«Ric?»
«Sì?»
«Nie mâl la tô creature!»
«Graciis, siôr president.» La braùre i saltave fûr dai voi, a bleons.
«Sint! Pensistu che e sedi in grât di cjatâ la puarte dal gno apartament, par cenâ cun me usgnot?»
La neurochimiche standard in dotazion al cuarp biologjic di Ric, daspò di vêi blocâts i efiets de braure, i veve fats intorteâ ducj i budiei e i veve piturade la muse di ros. Par fortune, il modul dal condizionament formatîf, i veve fate partî la reazion pal control di se.
«O fevelarai cun jê! A riviodisi!» al rivà a rispuindi, sec.
Intal assensôr che lu puartave jù in laboratori Ric al de une cjalade in alt, a çampe, par ativâ il display retinic. Saltant un centenâr di ramificazions a arbul peadis sot de lidrîs Reazions, Ric si fermà sul grop Dinamichis ancestrâls. Li, sul tierç panel, al gjavà vie il segnut in cuatri variabilis booleanis. Rivât in ufici, al viodè che Evelin, in reâl, e jere daûr a discjamâ inte sô pile corticâl costruts e struturis di logjiche modâl.
«Tu puedis fâ il colaut in virtuâl plui tart» i disè cjalantle intai voi. «O ai di fevelâti dal president.» La neurochimiche no i veve metude in vore nissune reazion.
di Gianfranco Pellegrini
Conte n. 40
Conte n. 40
Etichetis: Contis, Gianfranco Pellegrini, Gjenar fantasience
lunedì 11 maggio 2009
Odôr di rose
Mê agne Lene e dîs che e scomence a deventâ vecje. E dîs che dopo la cinquantina a i clocja alc ogni matina. Cumó e je la sô memorie che i va in mone. Propit a jê, cu la memorie che e veve da zovine! Tropis voltis, dopo messe, si ise fate cridâ dal plevan parcé che jê, prime che al leiedi il so messâl, bielzà i soflave ce che al veve da dî?
E dîs ch'a riva di bot al tierç grât da invecjadura e che s'a continua cussí a no s'impensarà plui nencja di confesâsi prin di fâ la comunion. Ho! E zonte.
Po e conte, che prime e dismenteave dome di studâ la lûs, ma chel, disse ae sô amie Gjildine, a tu lu dismenteas encja tu. Sì, sì, sì, no stâ a dî di no. Daspó e a scomençât a dismenteâ di tirâ la cjadene cuant che e va fûr dal cesso, e chel, no stâ a dî di nó, al cji sucêt encja a ti...sì, sì, sì!
Cumó, disse, se o voi tal cesso, osti encja, o soi tant di pressa, ma tant, ch'o scuen stâ atenta parcé ch'o soi buina di no tirâ jù nencja las mudandas.
Po cjalant il cîl come se jê e fos une altre: - Eh ma ostia, Signôr, cemût si fasial? No tu mi varâs migo fata cun la prostata?
Le Gjildine a si scjafoe dal ridi ma a no dîs nuje. Par fuarce, jê a son agnorums che a no va plui a confessâsi ma che e continue di fâ la comunion!
E o no dîs nuie nancje jo. O sai dome che cuant che la Gjildine e va tal cesso, e à la manie di impiâ la lûs ancje se al é pleno gjorno. Duncje s'a va dopo di agne Lene, jê a crôt di impiâle, ma infat, a le stude.
Ma jê, a no si inacuarç...
A no si inacuarç parcè che tant ch'a vôse disgustade: Joi ce puça che 'nd é achi... A tire la cjadene che agne Lene e à dismenteât di tirâ, po a fâs ce ch'a à da fâ e... A s'in va studant le lûs ma che infat, a impie...
Une dí o chê âltre, agne Lene le spietarà di fûr dal cesso par dîsi a che cagna dal ostia di Gjildina ch'a piert le memoria encja jê e che la sô... A no à l'odôr di rôsa. No, no, no, a puça encja la sô.
-Ho, a zontarà!
Le Gjildine i disarà che jê e je sigura di vêla ben studada ma ch'al é un biel piès che à rimarcât che encja sa tira l'âga, il cesso al puça come prin e, che encja sa studa la lûs, dopo a si torna a impiâ di bessola!
Cussí jo ae prossime visite o scuignarai fâ fente di comedâ le cjadene, e viodi ce ch'al à che osti di interutôr ... Po, se le prossime vôlte che la Gjildine e agne Lene a impiaràn la lûs al tacarà a vignî jù la aghe tal vater, a savaràn ce che a àn da fâ par tirâ la lûs... O studâ le aghe... No sai plui nancje jo!
E dîs ch'a riva di bot al tierç grât da invecjadura e che s'a continua cussí a no s'impensarà plui nencja di confesâsi prin di fâ la comunion. Ho! E zonte.
Po e conte, che prime e dismenteave dome di studâ la lûs, ma chel, disse ae sô amie Gjildine, a tu lu dismenteas encja tu. Sì, sì, sì, no stâ a dî di no. Daspó e a scomençât a dismenteâ di tirâ la cjadene cuant che e va fûr dal cesso, e chel, no stâ a dî di nó, al cji sucêt encja a ti...sì, sì, sì!
Cumó, disse, se o voi tal cesso, osti encja, o soi tant di pressa, ma tant, ch'o scuen stâ atenta parcé ch'o soi buina di no tirâ jù nencja las mudandas.
Po cjalant il cîl come se jê e fos une altre: - Eh ma ostia, Signôr, cemût si fasial? No tu mi varâs migo fata cun la prostata?
Le Gjildine a si scjafoe dal ridi ma a no dîs nuje. Par fuarce, jê a son agnorums che a no va plui a confessâsi ma che e continue di fâ la comunion!
E o no dîs nuie nancje jo. O sai dome che cuant che la Gjildine e va tal cesso, e à la manie di impiâ la lûs ancje se al é pleno gjorno. Duncje s'a va dopo di agne Lene, jê a crôt di impiâle, ma infat, a le stude.
Ma jê, a no si inacuarç...
A no si inacuarç parcè che tant ch'a vôse disgustade: Joi ce puça che 'nd é achi... A tire la cjadene che agne Lene e à dismenteât di tirâ, po a fâs ce ch'a à da fâ e... A s'in va studant le lûs ma che infat, a impie...
Une dí o chê âltre, agne Lene le spietarà di fûr dal cesso par dîsi a che cagna dal ostia di Gjildina ch'a piert le memoria encja jê e che la sô... A no à l'odôr di rôsa. No, no, no, a puça encja la sô.
-Ho, a zontarà!
Le Gjildine i disarà che jê e je sigura di vêla ben studada ma ch'al é un biel piès che à rimarcât che encja sa tira l'âga, il cesso al puça come prin e, che encja sa studa la lûs, dopo a si torna a impiâ di bessola!
Cussí jo ae prossime visite o scuignarai fâ fente di comedâ le cjadene, e viodi ce ch'al à che osti di interutôr ... Po, se le prossime vôlte che la Gjildine e agne Lene a impiaràn la lûs al tacarà a vignî jù la aghe tal vater, a savaràn ce che a àn da fâ par tirâ la lûs... O studâ le aghe... No sai plui nancje jo!
di Jaio Furlanâr
Conte n. 39
Conte n. 39
Etichetis: Contis, Gjenar ironic, Jaio Furlanâr
venerdì 8 maggio 2009
Spirfolet
– Sù siorut, che a mi disi svelt, che o vin lavôr.
– Eh, no sai propit cemût començâ, siôr Caporâl… – al tacà il vecjut, strissinant lis peraulis, e cu la vôs plui ruspiose di une scraçule.
– Intant no soi Caporâl, – lu corezè il carabinîr, cun gracie – e ce disial di començâ dal imprin?
Il vecjut, dut tirât dentri tal capot, al si sentà su la cjadree e al poià il cjapelat sui zenoi.
– Lui aial presint chê gleseute, tal mieç dai cjamps, dongje Basandiele?
– Ma… sì… plui o mancul. – i rispuindè chel altri, balonant.
– Ben po, jo o passi simpri par li, cuant che e je fumate. Saial, cu la mê cinccent al è miôr no riscjâ incidents.
– Al fâs ben, al fâs ben… ma che mi disi, par plasê, isal sucedût alc? Aial viodût cualchi forest pôc di sest?
– Ben po siôr Brigadîr, forest, no sai, ma cun chê che mi à petade, al è di sigûr un disgraciât!
– Che a mi conti alore, sù. E che al viodi, che no soi nancje Brigadîr – i disè chel altri, començant a cjapâlu in serietât.
– Alore, – al tacà il vecjut, metintsi a scatarâ subit daûr intal fasolet e ficjantlu sù pe manie – mi soi fermât denant di chest tabernacul, par dî une avemarie e o ai sintût une vôs che a mi clamave.
Il carabinîr al messedave cjartis. Il vecjut al jere simpatic, ma i pareve ancje un pôc fûr cu la cassele.
– Si che – al le indenant chel, scjassant un dêt – o ai viodût saltâ fûr di une criture jenfri doi modons un omenut, picinin tant che une bilite, brut, plen di grumbulis su la muse, e cun dôs orelis lungjis tant che un gneur! Mandi! mi à dit dut content. E jo ce vevio di fâ, siôr Maressial, lu ai saludât!
– E dopo? – i domandà il carabinîr, aromai convint di vê a ce fâ cuntun mat.
– E dopo i ai domandât cui che al jere, no? E saial ce che a mi à rispuindût? Un spirfolet! mi à dit! E jo i ai fat, di po spirfolet, ma ce fâstu achì? Va vie in Cjargne a fâ di code ai cjargnei?” E lui saial ce che a mi à dit, siôr Colonel?
– Ce al aial dit? – i fasè il carabinîr, menant il cjâf.
– Mi à dit, intant, ti ai fate sparî la machine a ti, e pai cjargnei pensarai! E difati mi soi zirât e la mê cinccentute blancje a no si le viodeve plui!
– Ah! – al fasè chel altri, mostrant un tichinin di interès – E cemût isal vignût fin chi? – i domandà – A pît? O si isal fat compagnâ?
– Ben po no! O soi vignût cu la cinccent ve?! – i rispuindè il vecjut, maraveât.
– Ma no je vevie robade il spirfolet! – i fasè l’om de Benemerita, un pôc secjât.
– No robade! Fate sparî! No si le viôt plui.
– Une machine invisibile?
– Ben po, invisibile no dal dut, par ce che jo le viôt, se no cemût fasaressio a montâ parsore?!
– Ah… che mi scusi – i disè di gnûf chel altri, scjafoiantsi par tignî dûr di ridi – E alore ce vino di fâ? Une biele denuncie cuintri il spirfolet par “Cancellazione di Veicolo”?
– Benon! Cussì va ben! Al covente il non, vere?
– Eh sì, che a mi disi. Lui al è il siôr…
– Bepo!
Il carabinîr al scrivè su un A4 ‘bepo’ e po, cun creance, i disè al vecjut di lâ in dilunc. Pene che al fo fûr dal Comant, il zovenot nol podè parâsi di ridi.
Al ridè un pôc mancul, però, cuant che pal barcon, al viodè il vecjut slontanâsi sentât par aiar, a mieç metri di tiere, che al pareve vuidâ une machine trasparente.
O varai viodût mâl, al pensà cun mieze ridade ancjemò tai dincj, ma ancje che mieze e murì, cuant che voltantsi, al viodè che la sô Golf, gnove di pache, e jere sparide.
di Raffaele Serafini
Conte n. 8
Conte n. 8
Etichetis: Contis, Contis dal Ostîr, Gjenar ironic, Onde Curte, Ostîr, Raffaele Serafini
lunedì 4 maggio 2009
Gotis
Cuissà trop che e sta a rivâ da pît la lastre chê gote a pene poiade, sbrissade fûr di une man di ploie fumule, mi domandi par ingjanâ il timp e i pinsîrs.
No cjali l’orloi picjât parsore la puarte, al cjamine planc, anzit al somee fer, lis parêts blancjis a son cuviertis di manifescj, ju ai lets ducj, ancje lis peraulis scritis in piçul.
Mi àn dit di spietâ culì, che il miedi al à alc di disbratâ e subit al rive.
Ce tant lunc isal un subit?
Nol è passât nancje un mês di cuant che o soi stade trê dîs culì dentri, mi jere vignût un malstâ pardut, une colarie, spinis tal stomi, cûr mat che al lave a butadis, plui planc, plui fuart.
Dut blanc l’ospedâl: il jet, i vistîts dai miedis e infermieris; jo o cjalavi di fûr par cirî altris colôrs, il celest inagât dal cîl, il vert lami dai arbui, il ros dai cops di cjasis lontanis.
Zornadis disvoiadis, in spiete, ore de punture, ore di une pirule, ore di un esam.
Tant che jessi intun mont di bombâs, spetatôr di te, dal to cuarp che salacor al nascuint une brute robe che no perdone.
Cul pudôr di domandâ “Ce aio? Vuarissio?” e il spavent di sintî rispuestis che a confermin i tiei suspiets.
Mi àn mandât a cjase che mi sintivi liule, e no mi pareve vêr di tornâ a nasâ l’aiar fresc de Vierte, scuasit incjocade di odôrs nets.
Mi àn dit di tornâ vuê, che a àn il costrut.
No sai se e je pôre o sperance ce che mi baline inte anime.
O inventi cefâs, l’an cu ven o cuinçarai il garofolâr plui adore, o straplantarai lis tarcetis dongje la merlete, li che nol bat soreli, o tamesarai la tiere par dislidrisâ la ribine…
Pinsîrs stupits, par taponânt altris, par scancelâ afiets, personis, amôrs.
Si vierç la puarte, e cun jê il doman, il miedi mi ven incuintri.
“Nuie di serio, siore, e je dome un fregul fruiade, cun cualchi midisine le metìn a puest.”
O svoli fûr lizere, cjapant a bracecuel il mont.
La gote e je rivade da pît la lastre, une altre si instrade daûr di jê.
di Giuliana Pellegrini
Conte n. 37
Etichetis: Contis, Giuliana Pellegrini, Gjenar romantic, Onde Curte
Iscriviti a: Coments al post (Atom)

robotstxt: allowed

filter: keep


text:
Il document fat indenant de çampe indipendentiste basche a Vignesie e a Altsasu si svilupe su siet ponts che o lin chi disot a presentâ:
1. La volontât popolâr pandude par viis pacifichis e democratichis e rapresente l’unic riferiment dal procès democratic di soluzion dal conflit, sei par permeti di inviâlu e di svilupâlu pal miôr, sei par rivâ ai acuardis che a varan di jessi confermâts de citadinance. Dilunc vie di dut il procès, la çampe indipendentiste basche, cemût che a varessin di fâ ancje chei altris sogjets, si impegne a rispietâ ad in plen lis decisions che, in maniere libare, pacifiche e democratiche, a cjaparan i citadins e lis citadinis baschis.
2. L’implant juridic e politic che, in cualsisei moment, a ‘nt vignarà fûr al à di jessi il risultât de volontât popolâr e al à di garantî i dirits a ducj i citadins e a dutis lis citadinis. Lis suazis legâls in vore in chel moment no puedin pidimentâ o limitâ la volontât popolâr libare e pandude in maniere democratiche, si ben a àn di garantîle.
3. I acuardis che a vignaran fûr intal svilup dal procès democratic a varan di rispietâ e di regolâ i dirits ricognossûts sei inte Declarazion Universâl dai Dirits dal Om, intal Pat Internazionâl dai Dirits Economics, Sociâi e Culturâi e intal Pat Internazionâl dai Dirits Civîi e Politics, sei intal rest de normative internazionâl sui dirits dal om, tant individuâi che coletîfs, e tra chescj la Cjarte dai Dirits des Feminis.
4. Il dialic politic inclusîf e cun paritât di condizions al rapresente l’imprest principâl par rivâ a acuardis tra lis diviersis sensibilitâts politichis dal paîs. La çampe indipendentiste basche e declare la sô volontât plene di jessi cjapade dentri ta chest dialic.
5. Inte suaze dal procès democratic, il dialic tra lis fuarcis politichis al à di tignî di obietîf un Acuardi Politic risolutîf che al varà di jessi fat bon de citadinance. L’acuardi che al vignarà fûr nol varà dome di garantî che ducj i progjets politics a puedin jessi difindûts in condizions di paritât di oportunitâts e cence nissune forme di coercizion o di interference, ma ancje che a puedin jessi metûts in vore se chest al è il desideri pandût de maiorance de citadinance basche par mieç dai procediments legâi adats.
6. Il procès democratic al à di svilupâsi cence nissune forme di violence e cence interferencis, e dome par mieç di viis e di mieçs politics e democratics. O partìn convints che cheste strategjie politiche e permetarà pas indenant par mieç dal Procès Democratic. Il Sud Afriche e la Irlande a ‘nt son un esempli.
7. O confermìn il nestri impegn cu la propueste di Anoeta. Daûr di chê, si à di imbastî un procès di dialic e un acuardi tra i partîts, cun paritât di condizions tra lis diviersis fuarcis politichis dal paîs, che al permeti di meti sù une suaze democratiche là che ducj i citadins a puedin decidi sul lôr avignî in maniere libare e democratiche, cence nissun limit fûr che la volontât popolâr. O crodìn che chest procès al vedi di fondâsi sui principis dal senatôr Mitchell.
Di chê altre bande, si à di inviâ un procès di negoziazion jenfri ETA e il Stât spagnûl che al fronti la smilitarizazion dal paîs, la liberazion dai presonîrs e des presoniris politichis baschis, il tornâ dai esiliâts e des esiliadis, e un tratament just par dutis lis vitimis dal conflit.
Par dut chest, o confermìn la nestre posizion cence risiervis a pro di un procès politic pacific e democratic par rivâ a di une democrazie inclusive là che il popul basc, libar e cence intimidazions di sorte, al decidi in maniere libare il so avignî.
Euskal Herria, ai 14 di Novembar dal 2009


text:
Grisons: campionât european di balon des minorancis
Si à vierzût cuntun 3 a 0 dai sudtirolês (todescs e ladins adun) sui arumens de Romanie il campionât european di balon des minorancis che si davuelç dai 31 di Mai ai 7 di Jugn intal Cjanton dai Grisons. Ae manifestazion, che e je stade batiade Europeada, a partecipin disesiet scuadris di stamp amatoriâl, ven a dî: arumens e cravuats de Romanie, caraçans de Russie, catalans, cimbris, cravuats de Serbie, danês e frisons de Gjermanie, galês, ocitans, rom de Ongjarie, rumançs, serbians, sudtirolês, todescs de Danimarcje, de Ongjarie e de Polonie. La iniziative e à chê di clamâ la atenzion su lis minorancis e di infuartî la rêt tra chestis comunitâts.


text:
Cjantis e rimarolis pai frutins
Un lavôr zaromai “storic”, che al à compagnât gjenerazions di fruts furlans. Librut e CD a proponin cjançons e filastrocjis pensadis a di pueste par un percors didatic divertent, inte scuele de infanzie e dal prin cicli des elementârs. Si scolte, si cjante, si cjalin lis bielis ilustrazions di Altan.Un lavoro ormai “storico”, che ha accompagnato generazioni di bambini friulani. Libretto e CD propongono canzoni e filastrocche pensate apposta per un percorso didattico divertente nelle scuole dell'infanzia e del primo ciclo delle elementari. Si ascolta, si canta, si guardano le belle illustrazioni di Altan.


text:
Uns 10 mil
personis a àn manifestât sabide ai 19 di Avrîl a Naoned / Nantes
par domandâ la riunificazion dal dipartiment de Loire Atlantiche cul
rest de Bretagne. La maiorance de popolazion di chest dipartiment,
che cumò al fâs part de regjon aministrative dal Pays de la Loire,
al è dacuardi sul passaç di regjon, ma fin cumò il progjet nol à
mai cjatât la poie dal guvier francês. Il gnûf prin ministri
Manuel Valls, pôc dopo de sô nomine, al à fevelât di une revision
de organizazion regjonâl e la manifestazion di Nantes e vûl duncje
mostrâi une des modifichis di podê fâ. Al è po di dî che, cundut
che no si trate de prime manifestazion pe riunificazion de Bretagne,
chê dai 19 di Avrîl e je stade chê che e à vût il rivoc plui
grant intai mieçs di comunicazions francês. Altri element
impuartant de iniziative al è stât chel de presince trasversâl di
rapresentants politics bretons che e leve de aree nazionalitarie e
indipendentiste fintremai ai conservadôrs de UMP. Ae manifestazion,
inmaneade dai coletîfs Bretagne Réunie e 44=Breizh, a àn
partecipât ancje diviers grups dal moviment dai Bonnets Rouges.
Font:
Agence Bretagne Presse, 19-20/04/14


text:
Intal stât spagnûl cualchi partît al à sielzût di presentâsi di bessôl, come tal câs di ERC, altris invezit si son dâts dongje in cartei eletorâi plui grancj cemût che a àn fat i bascs di EH Bildu e il Bloque Nacionalista Galego, o i catalans dal Bloc Nacionalista Valenciá cu la Chunta Aragonista. Intal stât francês e je stade metude sù une liste des Regjons e dai Popui Solidaris là che a son dentri rapresentants di diviersis comunitâts minorizadis e che e je vuidade dal eurodeputât cors François Alfonsi, ma al è ancje cui che al cor cun altris sogjets federatîfs tant che Europe Écologie o cuntune liste autonome. Intal Ream Unît ducj i partîts nazionalitaris principâi a corin di bessôi e, viodude la lôr fuarce, cu la pussibilitât reâl di vê dai elets; un tant al vâl massime pai irlandês dal Sinn Féin, pai scozês dal SNP e pai galês dal Plaid Cymru. Buinis pussibilitâts di elezion a son po ancje pai flamants de Gnove Aleance Flamande (N-VA). Intal stât talian, la liste plui fuarte framieç di chês rapresentativis di minorancis e je chê de SVP che, ancje cheste volte, i da acet ancje a di un rapresentant de Slovenska Skupnost. Tra i membris de EFA in corse o cjatìn ancje candidâts dal MKS, che al rapresente i ongjarês de Slovachie, e de Union dai Rus de Letonie.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
29/04/14
UE: diviers partîts de EFA in corse pes europeanis
Intal stât spagnûl cualchi partît al à sielzût di presentâsi di bessôl, come tal câs di ERC, altris invezit si son dâts dongje in cartei eletorâi plui grancj cemût che a àn fat i bascs di EH Bildu e il Bloque Nacionalista Galego, o i catalans dal Bloc Nacionalista Valenciá cu la Chunta Aragonista. Intal stât francês e je stade metude sù une liste des Regjons e dai Popui Solidaris là che a son dentri rapresentants di diviersis comunitâts minorizadis e che e je vuidade dal eurodeputât cors François Alfonsi, ma al è ancje cui che al cor cun altris sogjets federatîfs tant che Europe Écologie o cuntune liste autonome. Intal Ream Unît ducj i partîts nazionalitaris principâi a corin di bessôi e, viodude la lôr fuarce, cu la pussibilitât reâl di vê dai elets; un tant al vâl massime pai irlandês dal Sinn Féin, pai scozês dal SNP e pai galês dal Plaid Cymru. Buinis pussibilitâts di elezion a son po ancje pai flamants de Gnove Aleance Flamande (N-VA). Intal stât talian, la liste plui fuarte framieç di chês rapresentativis di minorancis e je chê de SVP che, ancje cheste volte, i da acet ancje a di un rapresentant de Slovenska Skupnost. Tra i membris de EFA in corse o cjatìn ancje candidâts dal MKS, che al rapresente i ongjarês de Slovachie, e de Union dai Rus de Letonie.


text:
giovedì 18 settembre 2008
Wall street journal
Un famos giornal si è lanciàt a vendi vin cun lis modernis tecnologis . L'è stat creat un sit www.wsjwine.com par vendi vins in Americhe di diferentis zonis dal mont (13 pais) e di difarentis produzions: Argentine 1, Australie 7, Austrie 1, Cile 4, France 43, Italie 9, Germanie 5, Ongjiarie 3, Gnove Zelande 4, Portogal 3, Spagne 4 e poi i plui famos produtors di vin tal mond USA 41! Sameè che le cualitat e lassi un poc a desiderà, ma disin che si à di scuminza par podè migliorà dopo.
Vedaren come che funzione...
Vedaren come che funzione...
Pubblicato da spirt di vin a 08:49 1 commento:
venerdì 12 settembre 2008
Balòn e vin
Come che ripuarte un giornal di Firenze, l'atacant da Fiorentine Adrian Mutu l'à dat il propit nom a un vin di Castelnuovo Berardenga. Il vin di clamarà "Il 10 di Adrian Mutu", vermentino blanc, rosat e ros. Cuissà se cualchi cantine furlane premiarà in chist mut un zuador dall'Udìn, par brindà al sucès!
Pubblicato da spirt di vin a 08:16 Nessun commento:
Etichette: cronache
giovedì 11 settembre 2008
Conclusions sul Brunello
Cualchi riflesion final su le cuestion dal Brunello. Di une bande l'è un prodot di alte cualitat che nol pol jessi snaturat cun modifichis di produzion, almancul di no fà un Brunello di Serie A e un di Serie B. Di che altre lis pressions economichis (baste viodi ce che costin lis butilis) che domondin plui flessibilitat par vendi di plui. Il rest mi samèe filosofie o cjacaris come che disevin i vons.
Une cuestion ancjemo viarte che si viodarà cimut che và a finile.
Pubblicato da spirt di vin a 09:23 Nessun commento:
martedì 9 settembre 2008
Vin furlan
Un ziar a cognossi un vin furlan, chel sameave piardut dopo da fillossere: il pignul. Nas in ta zone di Buri e il ven za citat dal 1300, cuand chel venive ufiart da citadinanze di Udin ai luogotenens che rivavin. Tornat a cjatà dongje da Abazie di Rosaz tal 1970, el è un vin chel spose ben sie le ciar rosse che blancje. Cuasi a dut past, se il prin l'è important. Bon brindisi!!
Pubblicato da spirt di vin a 16:48 Nessun commento:
Etichette: cusine, vin furlan
domenica 7 settembre 2008
Brunello e gnove normative europee
Tra un an, gambiarà le classificazion dai vins passand da piramide DOCG/DOC/IGT/VDT al sisteme europeo za in vigor par gli alimens e il ueli DOP e IGP. Chest cambiament el compuarte le riduzion a 182 tra DOP e IGP cuintri lis 470 DOCG, DOC e IGT. Soredut sarà un territori a partà il nom e no plui une zone specifiche vocade a che produzion. Par fà l'esempli dal Brunello, il Rosso di Montalcino, Sant'Antimo e Moscadello sarn dutin inglobadis ta definizion Brunello DOP. Cui chel varà teritoris in che zone podarà clamà il vin Brunello ancje se no sarà plui le stese cuestion. E magari giavànt fur lis vis definidis improdutivis si cjape ancje un premi.
Dal moment che l'Europe a decidut che si produs masse vin, bisugne sgarfà fur lis vignis improdutivis, e sperà che nol sucedi come cul lat e il forment che cumò vin di importà da Cine...
I giapones e stan zà provan il sake pasat tas bottis di vin blanc par dagij un altri savor...
Dal moment che l'Europe a decidut che si produs masse vin, bisugne sgarfà fur lis vignis improdutivis, e sperà che nol sucedi come cul lat e il forment che cumò vin di importà da Cine...
I giapones e stan zà provan il sake pasat tas bottis di vin blanc par dagij un altri savor...
Pubblicato da spirt di vin a 11:29 Nessun commento:
sabato 6 settembre 2008
Politiche agricule ...confuse!
Cui che mi interprete chist articul l'è braf..
Poi parce no OGM e in Friul si pol provà? Ce intenzions sono tal lor ciaf?
Pubblicato da spirt di vin a 11:26 2 commenti:
Brunello e disciplinar di produzion
Si è vidut secuestrà butilis di Brunello, di aziendis ancje famosis, fat cun ue difarente dal Sangiovese, cince rispetà il disciplinar di produzion, lis regulis che sigurin chel chel compre da cualitat dal prodot. Ma cuai sono i limis tan contestas dal disciplinar di produzion? Soredut usà dome ue Sangiovese, prodote tal territori comunal di Montalcino. Tanc sostegnin che no si pol produsi un vin al 100% Sangiovese, ma l'è mior tajalu cun un tic di merlot, cabernet o altris vins. Esperiencis dal genar son stadis fatis, ma le cuestion je che no si pol clamalu Brunello, baste clamalu in altre maniere. Se no si fevele di condono! Si à di dì che si a scherzat e no si son rispetadis lis regulis, e che certis butilis "di ecellenze", no son propit cussì. Alore parce cirè di modificà il disciplinar? In nom da modernitat? Da evoluzion dal gust di chei che lu bevin? o in prevision da gnove normative di classificazion dai vins propueste da Union Europee?
Pubblicato da spirt di vin a 08:44 Nessun commento:
Etichette: cronache
Iscriviti a: Post (Atom)


text:
PAN…em et circenses. L’aniversari des Frecis parsore il Friûl di Mieç
Panem et circenses: o podaressin fâ cussì il struc de manifestazion de Patulie Acrobatiche Nazionâl tes zornadis dai 5 e 6 di Setembar. Un grumon di int par viodi i avions di vuere che a coloravin il cîl parsore il Friûl di Mieç.
UCIEI PERICOLÔS
A Visepente plui di cualchidun, che di PAN a ‘nd àn fin parsore i cjavei, al zirave cu lis scufis anti rumôr par podê “vivi” a cjase sô. In cheste fotografie si cjate la fonde dal NO dal comitât No AMX che dal 1993 si bat par vê un cîl libar di chei uciei pericolôs e sporcacjons.
Cui isal il “paron” de tiere? La int o lis servitûts militârs? Il 1989 al segne le storie, i blocs militârs e ideologjics si son fruçâts e tal nestri Friûl lis casermis che a varessin vût di fermâ la invasion bolseviche e presidiâ la tiere brusade che al sarès deventât il nestri mont, a son sparidis tant che la rosade al prin soreli.
E pûr, za tal 1967 te Mozion dal Clericât, si domandave al Stât Talian di considerâ l’impat che lis servitûts militârs a vevin sul teritori. Une elare di vuere scjafoiant che e profumave di reson di stât, ma no di reson di umanitât. La int no veve futûr tun mont indulà che la imprese no veve spazi par vie dal mont militâr.
Chest tocut di storie par dî che metisi cuintri a chê presince e je une des fondis de reson autonomiste locâl.
LA BANDE JUSTE
Nol è un sindic dai comuns di Basilian, Listize, Bertiûl e Codroip che al vedi scrupulât il pinsîr se cjapâ la posizion dai lôr paisans e aministrâts o bati lis mans ai avions che a zirin su lis cjasis dai lôr paîs. La bande juste no je chê dai piçui, ma chê indulà che a son lis autoritâts che a vegnin fotografadis e metudis sui gjornâi o telegjornâi. Cemût si puedial pensâ che a nivei pui alts al rivi il dirit di jessi tutelâts a cjase nestre?
SFOLÂTS
In chei dîs achì, i gjornâi a àn puartade la notizie che par resons di sigurece a àn sfolât (a cjase dai parincj) une ventine di lôr de zone di pericul. Une amission di colpe, ma ancje di omission, parcè che za passantdoman nissun al cjaparà nissun proviodiment. Se o vês dubis, provait a passâ par Visepente, Bean o Vilecjaze, o lait a viodi la pagjine Facebook dal comitât.
Mi àn vût dit che se a gjavin lis Frecis in Friûl nol reste pui nuie, jo o ai vût rispuindût che a chel pont za no àn plui nuie se no son stâts in stât di cirî une fonde storiche, culturâl, linguistiche e antropologjiche. Un om cence muse si cuvierzarà simpri di mascaris fabricadis di altris.
Par chel, nô o nin a Rivolt ogni prin sabide dal mês, par visâ che li al esist l’om, une dignitât e une fonde fûr de propagande che infume dut, e che al prove a piulâ un NO tun mâr di SÌ. ❚
Comitât NO AMX (MDS)


text:
Bataiis di Cjargne: i comitâts che (a voltis) a vincin
A son simpri di plui i fûcs impiâts inte mont e te pedemontane dal Friûl, di bande de int che no vûl rassegnâsi a gloti dut ce che la politiche e la economie a àn cirût di imponi tai ultins dîs, cuindis agns. Comitâts, coordenaments, grups di citadins stracs di jessi sotans, rivâts adore cun indurance, in plui di cualchi câs, a otignî reson.
ELETRODOT
Il nestri zîr ator pal teritori al partìs di une des bataiis plui datadis, ven a stâi chê cuintri l’eletrodot. Chi il cûr de lote al bat tra Çurçuvint e Paluce in gracie di Carnia In Movimento, la associazion inmaneade da Renato Garibaldi e tancj zovins tor il 2003, cuant che i progjets di une linie energjetiche transfrontaliere Italie-Austrie, di Wurmlach a Samblâc di Cjavaç, a àn tacât a circolâ in te val de Bût. Manifestazions di place, protestis, incuintris tai paîs e aleancis cui carinzians a son rivadis adore di smovi lis cussiencis e, planc a planc, di intardâ l’iter burocratic fasint modificâ i progjets che a vevin un impat ambientâl notevul. Il pericul nol è dal dut superât parcè che al Ministeri des Ativitâts produtivis e dal Ambient il percors autorizatîf al è ancjemò in pîts. La Regjon e i Comuns di bande lôr a àn domandât che se la opare si à par fuarce di realizâ, che e sedi sot tiere e no aerie, stant tra l’altri il “no” rivât dal Consei di Stât austriac rispiet al colegament proponût de cuardade Pittini-Fantoni-Burgo. Di Rome, al moment, no son gnovis.
AGHE
Altre bataie e je chê su pe aghe: in chest câs, il moviment al è deventât cul passâ dai agns trasversâl a pet di diviers paîs e valadis. Motôr di dut al è Franceschino Barazzutti, ex sindic di Cjavaç al timp de ricostruzion, che al à dade vite al Comitât tutele aghis dal bacin montan dal Tiliment, sburtât prin di dut cuintri de proliferazion di centralinis idroeletrichis che a àn lassât a sut i flums de mont e po dopo cuintri Carniacque e la gjestion dal servizi idric integrât. Cun lui si son agregâts il Comitât Aghelibare di Paluce, vuidât di Antonino Galassi, il Comitât “Per Altre Strade Dolomiti” di For Disot (nassût ai timps par contrastâ il colegament autostradâl tra A23 e A27 passant pe val Tiliment), il Comitât “No centralina idroelettrica Ponte Rop” di Resie, l’Sos Chiarsò di Paulâr e il Comitât Val Dean di Davâr, rapresentât di Paolo Querini. In chest câs, dome cumò che si rive al grop, cuntun sisteme di gjestion destinât a finî in mans furlanis (e forsit ancje emilianis, tra un pôc), la int si sta inacuarzint de impuartance dal teme e di setemane in setemane si moltiplichin lis assembleis tes valadis par discuti di chescj argoments.
IL LÂT
Leade al teme da la aghe no si pues dismenteâ la ativitât dal Comitât pe difese e pe valorizazion dal Lât di Cjavaç, vuidât di Dino Rabassi di Dalès che, simpri in cunvigne cul Comitât di Barazzutti, si son inschiriâts par blocâ il dopleament de centrâl Edipower di Samblâc che e varès penalizât ancjemò di plui il lât e il so paisaç. Une azion inspirade no dome a dî di no, ma ancje cul obietîf di tornâ a naturalizâ il bacin midiant la idee di un scaric in stât di puartâ fûr dal lât la aghe glaçade che e rive des turbinis dal implant. Il sucès di cheste posizion al è stât significatîf, tant che la Regjon si è impegnade a tignî cont di dut chest tal plan des aghis.
TRIBUNÂL
Cui che invezit al à tirât un pôc i rems in barcje a son chei dal Comitât pal Tribunâl di Tumieç, dopo trê agns di lote par evitâ che a sierin lis puartis dai uficis judiziaris de citât. Tantis, cemût che o vin vût mût di scrivi su La Patrie, lis promessis de politiche, ma fin cumò l’unic risultât al è stât un sportel di justizie, pal moment dome su pe cjarte.
OSPEDÂL
Sbassantsi te pedemontane, a Glemone in particolâr, e je la cuistion sanitarie a tignî banc. E chi il fûc al è un grum vivarôs. A son ben trê i Comitâts impegnâts a difindi l’ospedâl che la riforme regjonâl e à decidût di riconvertî. La Cicogna al è il plui vecjo, vincj agns di storie, tacade cuant che a metât dai agns 90 la leç Fasola e à decidût di sierâ il pont nassite. Tai ultins doi agns si son zontâts il Comitât “San Michele” e il grup Facebook “Io voglio l’ospedale a Gemona”. Ancje in chest câs, manifestazions, incuintris, flash mob par sensibilizâ la politiche a tornâ sui siei pas. Une fuarce simpri plui grande, in gracie de union cun ducj chei altris Comitâts dal Friûl e di Triest che si cjatin te stesse situazion. A Glemone a son cussì inrabiâts che a àn decidût di presentâ doi esposcj, il prin ae Cort dai Conts, il secont ae Procure di Udin. Une linie difensive, chê de justizie, simpri plui inevitabile di front de arogance dai governants. ❚
David Zanirato


text:
EDITORIÂL - Il terorisim nol fermarà la lote par la autonomie
✽✽ L’an si siere intal non de violence e dal orôr. Ce che al è stât fat a Parîs al compuarte consecuencis inimagjinabilis in dute Europe e duncje i tocje ancje al nestri Friûl tignînt cont. Nus rivuarde di dongje pal probleme dai flus migratoris, ma ancje pe disposizion che il guvier al tignarà viers des rivendicazions des minorancis. Che al sedi ben clâr che la concezion dal mont jihadist e je la negazion di ogni nestri principi di libertât e di democrazie.
✽✽ A son messazîrs di muart e di barbarie. Distruzi cheste bestie al è un dovê. Cemût fâlu al risulte plui dificil. O crôt di interpretâ il pinsîr comun a tancj furlans: cuintri l’Isis e je inschiriade une coalizion di stâts che in ducj chescj mês no à otignût di un pont di viste militâr risultâts preseabii. Dome i combatents curdis, cjale câs une minorance nazionâl, a àn resistût dal imprin e dopo riconcuistât, man a man, lis lôr citât e lis lôr vilis.
✽✽ E cui dispatriâts cemût le metìno? Ju calcolìno ducj teroriscj potenziâi, se no vuê, i lôr fîs doman? E se invezit ju acetìn, ce gjenar di ospitalitât civîl sino in stât di ufrî?
✽✽ O forsit volìno che ancje lis nestris perifariis si trasformin in tantis “banlieue” fûr control e incubadoris di gnûfs “martars” in non di Allah? Al sucêt za in altris regjons, ma ancje dai nestris cjâf lûcs a rivin segnâi di degrât pericolôs.
✽✽ O vin però intes nestris mans un strument preziôs par frontâ chescj moments: la nestre storie. Chê che nus conte cemût che, intai secui, o sin rivâts a integrâ inte nestre civiltât ducj i invasôrs. O rivarìn ancje cheste volte, pûr che chest nestri mût di interpretâ la vite al vedi la pussibilitât di esercitâ la sô influence.
✽✽ Si clamin valôrs, a son il nestri dna. A deventin propositîfs, praticabii e vincidôrs se metûts in stât di produsi ideis, progjets, organizazion civîl e sociâl.
✽✽ Cheste costruzion si clame autonomie, e il terorisim islamic no dome a ‘ndi è nemì par principi, ma e deventarà ocasion di altre pericolositât cuant che, in non de lote cuintri di chel, si domandaran plui struments di control.
✽✽ La campagne che e invide a rinunziâ a spazis di libertât personâl par consintî plui sigurece e je za scomençade. Chê publiche no intardarà.
✽✽ Cui olsaraial domandâ un referendum par riformâ la Regjon, cui laraial in place par difindint la autonomie? Cui cjaparaial la peraule cuintri un guvier centralist che al ofint la democrazie parlamentâr?
✽✽ Par cui che si ustinarà in chestis bataiis, la acuse di “tradiment”, di “complicitât”, di jessi nemîs di un stât impegnât cuintri il pericul numar un, e je za scrite.
✽✽ O larìn distès indenant: o sin feminis e oms libars.
O fin furlans. ❚
Dree Valcic


text:
EDITORIÂL - Fûr des balis i partîts talianots
✽✽ Nancje che al fos rivât Obama, ma nancje di gnûf Renzi: e je bastade une ministre par tornâ a viodi a Udin lis trupis antisomosse talianis. La creazion in vie Glemone de zone rosse - chê fasse di sigurece par evitâ incidents che o sintìn dî cuant che si fâs il G7 - par evitâ che il svoletament des bandieris furlanis al conturbàs la viste dai esponents dai Pd, al berle ancjemò svindic, ma in fonts nus fâs plasê. Se une proteste pacifiche e devente la ocasion par inschiriâ lis trupis, al vûl dî che a àn pôre. Forsit no je la pôre, il sintiment just par descrivi ce che a pensin i sorestants atuâi dal moviment autonomist. Si trate pal moment di fastidi, un grues fastidi parcè che al met su la taule lis contradizions reâls de Regjon, al disturbe, fasintju savê e denunziantju, i plans devastants dal renzisim par ce che al tocje democrazie e autonomie.
✽✽ Une robe, di fat, al è sigurâ - cemût che e fâs la Serracchiani - che la specialitât no je in discussion, altri al è dimostrâ cemût che inte pratiche politiche dal guvier si sedi daûr a verificâ propit il contrari. Il mancjât inseriment dal furlan inte riforme de Rai al è dome che l’ultin esempli di cheste pratiche, rindût ancjemò plui grâf dal fat di vê refudadis ancje lis viertiduris pussibilis di esponents de stesse maiorance.
✽✽ La pussibilitât di un referendum su la creazion di dôs realtâts, Friûl e Triest, al scombussule i plans parcè che cuant che a jentrin in cjamp i citadins e no decidin lis segretariis dai partîts, il risultât nol è mai scontât.
✽✽ Il segnâl di ce che al podarès sucedi al devente, par lôr, ancjemò plui pericolôs dopo la bolade clamorose de Union tra i comuns di Daçan e Preusdomini: une burlade pal assessôr Panontin, l’ideadôr di chês Uti che a fasin svuacet dal Friûl. No par câs, pe lôr jentrade in funzion no je previodude nissune consultazion popolâr.
✽✽ Al clope il sisteme Serracchiani par un motîf sempliç: fâ vuê i interès dal Friûl, e ancje de Regjon, al va a pocâ cuintri lis strategjiis dal guvier e dai grups dominants.
✽✽ Nol è un câs che e nassi di cheste constatazion la decision di tancj sindics di dâ vite a chel “Pat pe autonomie” che vuê si presente tant che alternative reâl, che e nas dal bas, ae logjiche devastante de partitocrazie taliane.
✽✽ Nol è un câs che propit des unichis figuris istituzionâls eletis dal popul restadis su la sene, e partissi la clamade a fâ front comun par un gnûf Friûl. No chel che cun bandis e monuments si prepare a celebrâ l’aniversari dal cuarantesim dal taramot, ma chel des tendopolis, dai comitâts, de democrazie direte.
Un Friûl che al lote pai siei dirits, a cjâf alt e che al rît devant di dutis lis zonis rossis di une Italie cjapade dentri tai scandui e te coruzion.
Si movisi, lis iniziativis a son tantis, diviers cualchi volte ancje i protagoniscj, ma inte maiorance dai câs il desideri di unitât, la dibisugne di no ripeti i erôrs dal passât, di abandonâ personalisims inutii e grotescs, a àn la miôr su divisions e contrascj.
Al è dut câs alc di vigjilâ, vâl a dî l’abraç velenôs che ducj i partîts talians a tentaran mo cuntun mo cun chel altri dai moviments in cjamp. Si dopraran lis promessis, si riproponaran lis formazions ideologjichis. A fasaran di dut par dividi i furlans. No stin a colâ ancjemò une volte te vuate, mandìnju infin fûr des balis. ❚
Dree Valcic


text:
La otave
conference regjonâl de lenghe e de culture sarde e je vignude a colâ
sù par jù un mês prime des elezions pe Regjon Sardegne, in program
ai 16 di Fevrâr. Ta chê ocasion il president de Regjon, Ugo
Cappellacci, al à presentât lis liniis che al ponte a svilupâ se
al sarà confermât inte sô incarghe. Lis lenghis minoritariis, al à
dite, si salvin dome se a vegnin consideradis normâls e al covente
duncje lâ indenant par che il sart al deventi une competence
ricognossude no dome sul plan culturâl, ma ancje sociâl,
istituzionâl e juridic. Par chest, tra i ponts che si è impegnât a
svilupâ, o cjatìn: presentâ une propueste di leç di modifiche dal
statût di autonomie par rivâ ae couficialitât dal sart cul talian
e cjapâ in man la gjestion de istruzion; infuartî lis struturis
regjonâls pe politiche linguistiche e stabilî la rêt dai operadôrs
linguistics e dai uficis teritoriâi pe lenghe; mantignî lis
risorsis metudis a belanç pal sart sul stes nivel dai ultins agns;
sburtâ l’ûs curicolâr de lenghe sarde inte scuele e poiâ la
formazion dai insegnants; stiçâ l’ûs dal sart intai mieçs di
comunicazion; slargjâ e miorâ l’ûs dal standard linguistic.
Font:
RAS, 10/01/14


text:
30 giugno 2010
Presentazion de Patrie a Marian
Us spietìn vuê a Marian pe presentazion de Patrie di Jugn: (cuviertine dedicade a Dino Zoff): o sarìn il Dreetôr Valcic e jo, ospits de sindic Cristina Visintin. Apontament te sale dal consei comunâl in place dal municipi aes 8 e mieze di sere.
27 giugno 2010
Dut in waka waka
Va ben, lu amet, o ai fat une mancjance: no ai inmò fevelât des partidis dai mondiâi e alore o recuperi cuntun video che mi à fat ribaltâ dal ridi! E intant, in onôr dai miei amîs di Colonia Caroya jo o tifi Argjentine (ancje se Maradona no mi è propit simpatic).
24 giugno 2010
Documentari a Maian
Sabide ai 26 di Jugn, li dal Auditorium Comunâl di Maian aes 20.45 cun jentrade libare, al vignarà presentât il film documentari Cjampanes realizât dai "Pignots de Companie Instabil di Artigne".
Nassude cuasi par câs tal 1991, la companie teatrâl e ricêf in dì di vuê larcs e entusiastics consens in tantis localitâts de regjon cui siei spetacui che a tindin a fâ rivivi la autenticitât dal vivi furlan, libar dai condizionaments imponûts de culture moderne.
Il film al nas dal desideri di Anna Maria De Monte, autore dai tescj teatrâi e ancje atore de companie, di realizâ un cd audio che al contignìs une sô conte e il sun des cjampanis di mandâ a un parint in sud Americhe. Al scomençà cussì la stesure de senegjature e tal stes timp a partirin lis richiestis di contribût a istituzions publichis e privadis che in gracie dal lôr interessament a àn permetût la realizazion dal progjet.
Cjampanes al è un film documentari che al conte, traviers une letare, i ricuarts di Anna Maria De Monte. Il fîl dal discors a son lis cjampanis che a vuidin il spetatôr te storie che e marcje i ultins cincuante agns de vite di paîs in Friûl. Une volte, il sun des cjampanis al segnave la vite di une comunitât, il nassi e il murî de zornade, la ore dal gustâ e de preiere, l'ultin viaç dal om in chest mont. Si che duncje il film documentari si môf sul fîl dai ricuarts fasint rivivi moments significatîfs di vite di un passât no ancjemò lontan cuant che i ritmis di ogni dì a lassavin spazi al incuintri, al dialic, ae condivision. Lis imagjinis a mostrin la zone culinâr, ma a puedin dal sigûr rapresentâ buine part de regjon. Tantis fameis a podaran cussì ricognossisi par vie che a àn vivût e a vivin situazions compagnis a chês descritis tal film. Cun di plui, la sielte di limitâ i dialics e je stade fate par lassâ al spetatôr la pussibilitât di identificâsi cu la storie contade.
Cun chest lavôr, basât sul test di Anna Maria De Monte, "I Pignots" no intindin peâsi ae nostalgjie pal passât, ma trasmeti un insegnament e un messaç di sperance indreçât soredut ai zovins ricuardantjur che i valôrs no van daûr lis modis e no si pierdin tal timp.
Tal avignî, Cjampanes al vignarà distribuît ancje tal forest midiant lis associazions dai emigrants. Infratant si sta valutant la partecipazion a concors nazionâi dedeâts al setôr e ancje a une dopleadure in lenghe inglese che e permetarès une plui grande difusion tal forest e ancje la pussibilitât di partecipâ a concors internazionâi.
Eventuâls ufiertis libaris cjapadis sù vie pe serade a saran dopradis par comprâ lis cjampanis pal gnûf cjampanili di Maian.
Nassude cuasi par câs tal 1991, la companie teatrâl e ricêf in dì di vuê larcs e entusiastics consens in tantis localitâts de regjon cui siei spetacui che a tindin a fâ rivivi la autenticitât dal vivi furlan, libar dai condizionaments imponûts de culture moderne.
Il film al nas dal desideri di Anna Maria De Monte, autore dai tescj teatrâi e ancje atore de companie, di realizâ un cd audio che al contignìs une sô conte e il sun des cjampanis di mandâ a un parint in sud Americhe. Al scomençà cussì la stesure de senegjature e tal stes timp a partirin lis richiestis di contribût a istituzions publichis e privadis che in gracie dal lôr interessament a àn permetût la realizazion dal progjet.
Cjampanes al è un film documentari che al conte, traviers une letare, i ricuarts di Anna Maria De Monte. Il fîl dal discors a son lis cjampanis che a vuidin il spetatôr te storie che e marcje i ultins cincuante agns de vite di paîs in Friûl. Une volte, il sun des cjampanis al segnave la vite di une comunitât, il nassi e il murî de zornade, la ore dal gustâ e de preiere, l'ultin viaç dal om in chest mont. Si che duncje il film documentari si môf sul fîl dai ricuarts fasint rivivi moments significatîfs di vite di un passât no ancjemò lontan cuant che i ritmis di ogni dì a lassavin spazi al incuintri, al dialic, ae condivision. Lis imagjinis a mostrin la zone culinâr, ma a puedin dal sigûr rapresentâ buine part de regjon. Tantis fameis a podaran cussì ricognossisi par vie che a àn vivût e a vivin situazions compagnis a chês descritis tal film. Cun di plui, la sielte di limitâ i dialics e je stade fate par lassâ al spetatôr la pussibilitât di identificâsi cu la storie contade.
Cun chest lavôr, basât sul test di Anna Maria De Monte, "I Pignots" no intindin peâsi ae nostalgjie pal passât, ma trasmeti un insegnament e un messaç di sperance indreçât soredut ai zovins ricuardantjur che i valôrs no van daûr lis modis e no si pierdin tal timp.
Tal avignî, Cjampanes al vignarà distribuît ancje tal forest midiant lis associazions dai emigrants. Infratant si sta valutant la partecipazion a concors nazionâi dedeâts al setôr e ancje a une dopleadure in lenghe inglese che e permetarès une plui grande difusion tal forest e ancje la pussibilitât di partecipâ a concors internazionâi.
Eventuâls ufiertis libaris cjapadis sù vie pe serade a saran dopradis par comprâ lis cjampanis pal gnûf cjampanili di Maian.
23 giugno 2010
Un vêr campion
No us dîs ce emozion che o ai vude a intervistâ Dino Zoff: su la Patrie dal Friûl di chest mês o fevelìn di balon e a mi mi à tocjât l'onôr di fevelâ cul mitic portieron di Marian.
Par lei la interviste: fracait chi.
Par lei la interviste: fracait chi.
21 giugno 2010
Mandi Emilio Crozzolo
Mi àn visât che al è mancjât Emilio Crozzolo, president de Societât Furlane di Buenos Aires. Jo no lu cognossevi di persone, ma cuant che tal 2007 (che in chel an la Societât e à fat 80 agns) o vin proponude la FriûlTV nus veve mandât un messaç video che us torni a proponi. Jo lu ricuardarai cussì.
Un mandi di cûr a ducj i furlans di Buenos Aires e a la famee di Emilio Crozzolo in chest moment dificil.
Un mandi di cûr a ducj i furlans di Buenos Aires e a la famee di Emilio Crozzolo in chest moment dificil.
14 giugno 2010
13 giugno 2010
La Cjacarade di Valcic sul Gazzettino di vuê
Dree Valcic (te foto) al dediche vuê la sô rubriche "La Cjacarade" a la azion (o miôr: la no-azion) dal Arcivescul Mazzocato su la cuistion furlane. Il titul mi somee che al dîs za tant...
Chel «mandi» che l'arcivescul nol rinove
di Dree Valcic
Di cuant che al è rivât a Udin, bonsignôr Andrea Bruno Mazzocato, arcivescul, come segnâl di comprension pe gnove realtât che al cjapave la vuide spirtuâl, si è limitât fint cumò a un debil e cuasi obleât “mandi” al la fin dal so discors di investidure. Di chê dì, ai 18 di Otubar dal 2009, al è passât avonde timp par capî lis dinamichis di chel Friûl «che no cognòs» come che al veve dit ta chê volte.
Par tacâ chel percors al à sielt lis sedis dal disasi e de soference: la preson e il Piccolo Cottolengo, che a mostravin lis carateristichis che al intindeve dâ al so mandât. Pocje politiche, plui magjisteri. La incarghe dade a Genero in sostituzion di Gherbezza tal puest di vicjari gjenerâl, mi somee che e confermi la sensazion.
No che chest ca al fos un politic di nature, ma al è stât lui il cleric che al à partecipât a ogni iniziative, cunvigne, assemblee che e domandàs la presince de Glesie dal Friûl dongje dai problemis leâts al disvilup di cheste tiere. Comprindûts chei de autonomie. Un argoment che Mazzocatp al evite pulît, come che no si è mai venturât sui ritarts romans pe aprovazion dal “Messâl par furlan”. Forsit al à decidût che un “mandi” al baste e al vanze.
Chel «mandi» che l'arcivescul nol rinove
di Dree Valcic
Di cuant che al è rivât a Udin, bonsignôr Andrea Bruno Mazzocato, arcivescul, come segnâl di comprension pe gnove realtât che al cjapave la vuide spirtuâl, si è limitât fint cumò a un debil e cuasi obleât “mandi” al la fin dal so discors di investidure. Di chê dì, ai 18 di Otubar dal 2009, al è passât avonde timp par capî lis dinamichis di chel Friûl «che no cognòs» come che al veve dit ta chê volte.
Par tacâ chel percors al à sielt lis sedis dal disasi e de soference: la preson e il Piccolo Cottolengo, che a mostravin lis carateristichis che al intindeve dâ al so mandât. Pocje politiche, plui magjisteri. La incarghe dade a Genero in sostituzion di Gherbezza tal puest di vicjari gjenerâl, mi somee che e confermi la sensazion.
No che chest ca al fos un politic di nature, ma al è stât lui il cleric che al à partecipât a ogni iniziative, cunvigne, assemblee che e domandàs la presince de Glesie dal Friûl dongje dai problemis leâts al disvilup di cheste tiere. Comprindûts chei de autonomie. Un argoment che Mazzocatp al evite pulît, come che no si è mai venturât sui ritarts romans pe aprovazion dal “Messâl par furlan”. Forsit al à decidût che un “mandi” al baste e al vanze.
10 giugno 2010
Rispiet
Al è un pôc che al mancje un post gnûf… ma disìn che mi soi cjapât un moment par lei alc di plui e scrivi alc di mancul. Parcè?
Parcè che cuant che tu ti cjatis pes mans pagjinis come chês scritis di Amato De Monte e la sô femine Cinzia Gori, tu ti rindis cont di trop che a pesin lis lôr peraulis e trop invezit che a son cuasi di bant dutis chês altris, comprindudis lis tôs.
“Gli ultimi giorni di Eluana” al è un libri che o ai let dut di un flât, cun intensitât e atenzion. Parcè che o volevi capî. O ai simpri cirût di no lassâmi tirâ te confusion di chei dîs, di no cedi a la tentazion de gare a cui che al berghelave di plui par vê reson. E o soi content di no jessi sbrissât, ancje grazie al grant esempli che mi à dât une altre persone impuartante.
Cui miôr di lui che al à cjapade une responsabilitât cussì grande podevial descrivi chei fats? Sigûr che Beppino Englaro al à scrit ancje lui un libri, articui, si è batût par puartâ indevant cheste bataie. Ma cuant che al è jessût chest libri o ai sintude une fuarce strane che mi à dit a colp che o vevi di cjolilu.
E lei lis pagjinis scritis dal miedi De Monte, un riferiment a nivel di anestesie, une specializazion fondamentâl de medisine, mi à fat vignî i sgrisui. Cui che lis à scritis nol veve dome une opinion, ma ancje la competence necessarie par tratâ un câs come chel di Eluana Englaro. E propit leint chestis pagjinis o ai vude la sensazion clare che Amato De Monte al à zontât a la sô preparazion sientifiche ancje chê part di umanitât che e covente in situazions cussì. O ai capît che par lui no si tratave di un “câs Englaro”, ma dal dolôr di une famee che e veve dibisugne di delicatece e rispiet. Robe che invezit tancj no àn fat. Ta chês zornadis ai sintude tante confusion, ma o ai vude la impression che la plui part no à vude chê di metisi in discussion, cirint magari di capî ce che chê famee e à passât.
In tancj a jerin cussì preocupâts di fâ savê ce che al jere miôr fâ, cence magari nancje vê viodude la situazion cui lôr voi, che forsit no àn cirût (o no àn vude voie) di imagjinâ ce che un pari e une mari a puedin sintî denant di une disgracie cussì grande come viodi une fie ferme intun jet par cussì tant timp dopo di un incident, savint cemût che le pensave cheste fie. E claris a vegnin fûr lis contradizions di un sisteme che si è dimostrât une vore impreparât a frontâ tematichis cussì grandis.
Par furtune che invezit a son personis che impreparadis no son. Amato De Monte mi à fat rifleti e lu ringrazii. Lu ringrazii pe sô professionalitât di miedi al servizi di cui che al à bisugne, ma ancje pe umanitât di om che e ven fûr di chest libri. Rispiet de persone, rispiet dal dolôr dai cjârs, rispiet de justizie… sì parcè che forsit, tal grant davoi, plui di cualchidun si è dismenteât ancje dal fat che ce che al è stât fat al jere l’adempiment di un at in non de leç uficiâl in rispiet di une volontât difindude cun trasparence in ducj chescj agns.
Jo no sai cemût che mi sarès compuartât intune situazion cussì... o ai za dit che si varès di jessi li par podê fevelâ, ma dal sigûr o varès domandât di vê la gracie di podê confrontâmi cuntune persone come lui, che mi à dimostrât di cognossi pardabon il significât de peraule “rispiet”.
PS: us consei di lei il so libri, ma ancje di lâ a viodi il sît http://www.pereluana.it/, di lei chest intervent di pre Tonin Cjapielâr che us vevi za segnalât e di scoltâ cheste cjançon di Aldo Rossi "Pari".
Parcè che cuant che tu ti cjatis pes mans pagjinis come chês scritis di Amato De Monte e la sô femine Cinzia Gori, tu ti rindis cont di trop che a pesin lis lôr peraulis e trop invezit che a son cuasi di bant dutis chês altris, comprindudis lis tôs.
“Gli ultimi giorni di Eluana” al è un libri che o ai let dut di un flât, cun intensitât e atenzion. Parcè che o volevi capî. O ai simpri cirût di no lassâmi tirâ te confusion di chei dîs, di no cedi a la tentazion de gare a cui che al berghelave di plui par vê reson. E o soi content di no jessi sbrissât, ancje grazie al grant esempli che mi à dât une altre persone impuartante.
Cui miôr di lui che al à cjapade une responsabilitât cussì grande podevial descrivi chei fats? Sigûr che Beppino Englaro al à scrit ancje lui un libri, articui, si è batût par puartâ indevant cheste bataie. Ma cuant che al è jessût chest libri o ai sintude une fuarce strane che mi à dit a colp che o vevi di cjolilu.
E lei lis pagjinis scritis dal miedi De Monte, un riferiment a nivel di anestesie, une specializazion fondamentâl de medisine, mi à fat vignî i sgrisui. Cui che lis à scritis nol veve dome une opinion, ma ancje la competence necessarie par tratâ un câs come chel di Eluana Englaro. E propit leint chestis pagjinis o ai vude la sensazion clare che Amato De Monte al à zontât a la sô preparazion sientifiche ancje chê part di umanitât che e covente in situazions cussì. O ai capît che par lui no si tratave di un “câs Englaro”, ma dal dolôr di une famee che e veve dibisugne di delicatece e rispiet. Robe che invezit tancj no àn fat. Ta chês zornadis ai sintude tante confusion, ma o ai vude la impression che la plui part no à vude chê di metisi in discussion, cirint magari di capî ce che chê famee e à passât.
In tancj a jerin cussì preocupâts di fâ savê ce che al jere miôr fâ, cence magari nancje vê viodude la situazion cui lôr voi, che forsit no àn cirût (o no àn vude voie) di imagjinâ ce che un pari e une mari a puedin sintî denant di une disgracie cussì grande come viodi une fie ferme intun jet par cussì tant timp dopo di un incident, savint cemût che le pensave cheste fie. E claris a vegnin fûr lis contradizions di un sisteme che si è dimostrât une vore impreparât a frontâ tematichis cussì grandis.
Par furtune che invezit a son personis che impreparadis no son. Amato De Monte mi à fat rifleti e lu ringrazii. Lu ringrazii pe sô professionalitât di miedi al servizi di cui che al à bisugne, ma ancje pe umanitât di om che e ven fûr di chest libri. Rispiet de persone, rispiet dal dolôr dai cjârs, rispiet de justizie… sì parcè che forsit, tal grant davoi, plui di cualchidun si è dismenteât ancje dal fat che ce che al è stât fat al jere l’adempiment di un at in non de leç uficiâl in rispiet di une volontât difindude cun trasparence in ducj chescj agns.
Jo no sai cemût che mi sarès compuartât intune situazion cussì... o ai za dit che si varès di jessi li par podê fevelâ, ma dal sigûr o varès domandât di vê la gracie di podê confrontâmi cuntune persone come lui, che mi à dimostrât di cognossi pardabon il significât de peraule “rispiet”.
PS: us consei di lei il so libri, ma ancje di lâ a viodi il sît http://www.pereluana.it/, di lei chest intervent di pre Tonin Cjapielâr che us vevi za segnalât e di scoltâ cheste cjançon di Aldo Rossi "Pari".
Iscriviti a: Post (Atom)


text:
UE: media e rapresentance i temis centrâi dal Congrès de FUEN
Dai 22 ai 24 di Mai si è davuelt a Pécs, in Ongjarie, il congrès de Union Federâl des Nazionalitâts Europeanis (FUEN) ospitât des struturis di autoguvier de minorance todescje. A son stâts doi i temis centrâi frontâts, ven a dî la cuestion dai mieçs di comunicazion des comunitâts minorizadis e chê de rapresentance de FUEN intes istituzions europeanis. Daspò de presentazion dal rapuart metût adun de rêt Mercator Media sul prin argoment, il Congrès al à domandât che i mieçs di comunicazion des minorancis a vedin dirits compagns e risorsis proporizionadis ai media des maiorancis. In mert ae seconde cuestion, il Congrès al à votât i siei rapresentants intal gnûf Forum pal dialic che si darà dongje dôs voltis al an cul Intergrup pes minorancis dal Parlament European.


text:
In
Macedonie, dopo de decision dal principâl partît di guvier (VMRO
DPMNE) di refudâ di condividi la sielte dal prossim candidât ae
presidence de Republiche cui siei aleâts de Union Democratiche pe
Integrazion, un dai partîts rapresentatîfs de minorance albanese,
l’unic candidât president leât ae comunitât albanese al varès
di jessi Iljaz Halimi, indicât dal Partît Democratic dai Albanês.
Ancje dentri dal partît che lu à proponût si sa che no son
pussibilitâts che al vegni elet, chel istès si vûl ricuardâ a
ducj che la Macedonie e parten ancje ae comunitât albanese e si
ponte a rivâ al secont turni des presidenziâl. La Union
Democratiche pe Integrazion invezit e podarès invidâ i siei eletôrs
a astignîsi aes presidenziâls e e propon di meti fin al guvier in
carghe cun elezions anticipadis. Dut câs, chê di anticipâ il vôt
pes elezions politichis e je une idee che no displâs nancje a altris
partîts e duncje la Macedonie e podarès jessi clamade a sielzi il
so gnûf Parlament ai 27 di Avrîl, la stesse zornade che al è in
program il secont turni des elezions presidenziâls.
Font:
Balkan Insight, 27-28/02/14


text:
Paîs Basc: e cres la repression cuintri de çampe abertzale
E somee simpri plui dongje la metude fûr leç de bande des autoritâts politichis e judiziariis spagnolis di chei partîts che a àn cjapât sù la rapresentance politiche de çampe nazionaliste basche, daspò de ilegalizazion di Batasuna e di altris sogjets politics di aree abertzale. Dut câs la strade de metude fûr leç e de criminalizazion no cjape dentri dome i sogjets politics, ma ancje chei impegnâts in ativitâts sociâls e culturâls come che a àn denunciât ta chestis zornadis i avocats difensôrs impegnâts intal procès 18/98 che al à puartât a condanis pesantis par une cincuantine di membris di associazions culturâls, mieçs di comunicazion e altris realtâts dal panorame nazionalitari basc. Lis motivazions de sentence a son stadis rindudis publichis pocjis zornadis indaûr e, a àn dite i avocats de difese, a vierzin la puarte par une gnove butade di criminalizazion daûr de idee che dut ce che si bat pe autodeterminazion basche al è ETA. Intant, sul principi dal an, propit la organizazion armade basche e à dât fûr un gnûf comunicât là che e denuncie la incressite de repression de bande dai stâts spagnûl e francês cuintri de societât basche e e fâs savê che e larà indenant cu lis sôs azions armadis. Sul finî dal 2007, invezit, la çampe indipendentiste basche si è dade adun a Elorrio par sburtâ il progjet di un stât basc indipendent. Chê de costruzion di un stât al è un percors lunc, al è stât dite, ma e reste la uniche strade pussibile par garantî i dirits nazionâi dai bascs. Dut câs, chest procès al podarà deventâ realtât dome se e je la volontât de citadinance basche e daûr di un percors a tapis come chel proponût a Iruñea / Pamplona ai 3 di Març dal 2007.
[Font: Gara, 31/12/2007 e 02-03-10-12/01/2008]


text:
Título: One Tree Hill
Título Traduzido: Lances da Vida
Gênero:
Duração: 42 Min
Tamanho: ~ 120 Mb
Qualidade: Rmvb
Idioma: Inglês
Legenda: PT/BR
Episódio 3 - Fileserve - Filesonic
Episódio 4 - Fileserve - Filesonic
Episódio 5 - Fileserve - Filesonic
Episódio 6 - Fileserve - Filesonic
Episódio 7 - Fileserve - Filesonic
Episódio 8 - Fileserve - Filesonic
Episódio 9 - Fileserve - Filesonic
Episódio 10 - Fileserve - Filesonic
Episódio 11 - Fileserve - Filesonic
Episódio 12 - Fileserve - Filesonic
Episódio 13 - Fileserve - Filesonic
Episódio 14 - Fileserve - Filesonic
Episódio 15 - Fileserve - Filesonic
Episódio 16 - Fileserve - Filesonic
Episódio 17 - Fileserve - Filesonic
Episódio 18 - Fileserve - Filesonic
Episódio 19 - Fileserve - Filesonic
Episódio 20 - Fileserve - Filesonic
Episódio 21 - Fileserve - Filesonic
Episódio 22 - Fileserve - Filesonic


text:
Lenghe indoeuropean
Par lenghis indoeuropeanis si met dongje un grant numar di lenghis distribuidis pal mont, che a àn la stesse origjin linguistiche. La lenghe origjinâl, davoûr i lenghistics, e je l'Indoeuropean. Chestis lenghis a son scompartidis in diviers grancj grups.
Principâi grups[cambie | modifiche il codiç]
La liste no mostre dute la detaiade division dês lenghe, viodi i singûi grups
- Grup slâf
- Grup germanic
- Grup celtic
- Grup italic
- Grup traco-frigic
- Grup baltic
- Grup grec
- Grup iliric
- Grup anatolic
- Grup iranic
- Grup indoarian
- Grup armen
- Grup tocari
- Altris lengis indoeuropeanis isoladis


text:
Al è une altre volte timp di Babêl Europe. La trasmission cuindisinâl dedicade ae produzion musicâl tes lenghis minorizadis dal continent e torne te programazion di Radio Onde Furlane (sui 90 Mhz te plui part dal Friûl, sui 90.2 Mhz in Cjargne e in dut il mont in rêt ae direzion www.ondefurlane.eu) vuê, martars ai 4 di Otubar, in direte a 11 a buinore e doman, miercus ai 5, in repliche a une dopo di misdì.
Al va indenant il tour di 12 canti per 12 lingue, il progjet metût adun za un pôc di timp indaûr de bande de Chambra d’Òc, cun chê di promovi la cognossince des minorancis linguistichis storichis, des lôr lenghis, des lôr culturis e de leç 482/1999, che e varès di garantî la tutele di lenghis, culturis e dirits.
Usgnot il recital didatic e promozionâl par cure di Dario Anghilante, Flavio Giacchero, Luca Peluc Pellegrino e Marzia Rey, che al cjape dentri lis lenghis dai albanês, dai catalans, dai todescs, dai grêcs, dai slovens, dai cravuâts, dai francês, dai francoprovençâi, dai furlans, dai ladins, dai ocitans e dai sarts dal Stât talian, al vignarà presenât a Tsanuch – Chianocco, te part francoprovençâl de Val di Susa.
Un spetacul che al conte (e che al cjante) la diversitât lingustiche dentri dal Stât talian. Al è 12 canti per 12 lingue, progjet metût adun za di un pôc di timp de bande de Chambra d’Òc, cun chê di promovi la cognossince des minorancis linguistichis storichis, des lôr lenghis e des lôr culturis e de leç 482/1999, che e varès di garantî la tutele di lenghis, culturis e dirits.
12 canti per 12 lingue al è in chel istès un conciert, un recitale une sorte di lezion multimediâl, che al met dongje sunôrs, visions e identitâts.
Il viaç ator pal Stât talian, tra cjants e lenghis, al cjape dentri albanês, catalan, todesc, grêc, sloven, cravuât, francês, francoprovençâl, furlan, ladin, ocitan e sart. Il public al ven compagnât ator de bande de musiche e des peraulis di Dario Anghilante, Flavio Giacchero, Luca Peluc Pellegrino e Marzia Rey.
A son cinc apontaments s là che no si fevele dome des comunitâts di lenghe francoprovençâl di Celle di San Vito e di Faeto, in provincie di Foggia, ma ben ancje di altris argoments che a tocjin lis minorancis linguistichis storichis dal Piemont e il patrimoni linguistic regjonâl.
La Associazion dai Francoprovençâi di Pulie in Piemont e ten dongje tancj di lôr, che a son propit di di divignince di Celle di San Vito e di Faeto.
Ducj i incuintris si davuelzin il miercus di 5 a 7 sot sere te Sale pai congrès de ex Fergat, in vie F. Millio 20, a Turin, in zone San Paolo.
La prime conference si davuelç doman, ai 7 di Otubar: relatôrs Matteo Ghiotto e Daniela Bodoira.
La partecipazion ae iniziative e je libare. Il program complet si pues viodilu achì: FP_Pulie_Turin_2015.
La manifestazion si insuaze tai progjets metûts adun par meti in vore la Leç 482/1999. A saran diviers progjets di caratar culturâl e di promozion linguistiche che a tocjin lis comunitâts di lenghe ocitane, francese e francoprovençâl.
Il program dai doi dîs di fieste al ven presentât in detai achì.
A son bielis gnovis chês che a rivin dal mont de musiche cjantade tes lenghis minorizadis – ma resistentis – de Europe.
Joibe ai 30 di Avrîl a Nashville (Tennessee – USA) e je stade dade fûr la liste dai vincidôrs e dai segnalâts inte edizion 2014 dal International Songwriting Competition.
Tra chescj a son ancje i Saber Système, zovinuts di Poranh, parincj – e no dome in tiermins musicâi – dai Gai Saber, che a àn vût une menzon speciâl te sezion world music cuntun toc dal titul La Libertat, une cjançon che e met dongje eletroniche, rock e sugjestions che a rivin de tradizion des tieris d’Óc cuntun test là che si incorsin l’ocitan, il spagnûl e il francês.
La gnove e je stade dade fûr îr su Onde Furlane inte gnove pontade di Babêl Europe, che si pues scoltâle ancje vuê in repliche a une dopo di misdì, no dome sui 90 Mhz in Friûl ma ancje in rêt
e cu la gnove App, e di doman indenant ancje tal archivi web de radio libare dai furlans.
Une altre segnalazion, che o cjapìn sù simpri di Babêl Europe, e je chê dal gnûf singul dai sarts Ratapignata.
il so titul al è Nino (Su mali connotu) e al è un omaç ae figure di Antonio Gramsci in forme di cjançon rocksteady, che al è compagnât ancje di un biel video, zirât tra Abas, Casteddu e Turin de bande dai nestri amîs di Eja TV.
E simpri in cont di musiche e lenghis, al merete ancjemò segnalât che in Val di Fasse e je in plen davuelziment la edizion di chest an de Aisciuda Ladina.
Al è di gnûf timp di Uvernada, la fieste di unvier de musiche e de culture ocitanie in Piemont. Il dut si davuelç tes Valadas e al ven inmaneât de bande dai Lou Dalfin. Doman a Lo Borg/Borgo San Dalmazzo, in provincie di Cuneo, si jentre tal clou de manifestazion cu la edizion numar 24 de ‘Festa de Lou Dalfin’, un apontament là che dongje dal grup di Sergio Berardo si dan adun tancj altris musiciscj, des Valadas Occitanas dal Piemont, de Occitania Granda e ancje di altris bandis de Europe e dal mont.
Al scomence il mês di Otubar e daûr di une tradizion consolidade cun chel e tache la gnove serie di incuintris dal titul I Francoprovenzali di Puglia chi sono?.
A son cinc apontaments s là che no si fevele dome des comunitâts di lenghe francoprovençâl di Celle di San Vito e Faeto, in provincie di Foggia, ma ben ancje di altris argoments che a tocjin lis minorancis linguistichis storichis dal Piemont e il patrimoni linguistic regjonâl.
La iniziative e je inmaneade de bande de Associazion dai Francoprovençâi di Pulie in Piemont,
che e ten dongje tancj di lôr, che a son propit di di divignince di Celle San Vito e Faeto.
Ducj i incuintris si davuelzin il miercus di 5 a 7 sot sere te Sale pai congrès de ex Fergat, in vie F. Millio 20, a Turin, in zone San Paolo.
La prime conference si davuelç vuê, il 1n di Otubar, e e je dedicade ae lenghe ocitane te Val Germanasca e ae metude in vore de leç 482/1999 ta chel teritori.
La partecipazion ae iniziative e je libare. Il program complet si pues viodilu achì: FPpugliaTurin2014.
Fiestonone plene di musiche e di Ocitanie usgnot a Aison /Aisone te Val d’Estura (Valle Stura di Demonte), in provincie di Cuneo.
Li dal Bar Centro Fondo Aisone – Stazione Polare Occitana (Vie Ponte 1), a tacâ di 10 di gnot (h. 22) a sunin dal vîf Moussu T e lei Jovents, band di La Ciotat, nassude in bande dai Massilia Sound System, che e met dongje cun snait e cun energjie la cjançon ocitane, il blues e i sunôrs che a rivin de Afriche, des Americhis e dal Mediterani.
Moussu T (aka Tatou e pe anagrafe francese François Ridel), tra lis altris, al è un dai artiscj che a son stâts intervistâts pe realizazion dal libri Occitania, Friuli, Europa. La mia lingua suona il rock editât de associazion Lidrîs e Butui, Moussu T e lei Jovents si cjatin cuntun toc, ‘Putan de Cançon’, ancje tal cd che al è in zonte di chê publicazion.
La serade e larà indenant cul dj set di DJ Bubu. Par savênt di plui: 0171 95717 e info@barcentrofondo.it.
Di vuê a domenie a Lo Borg/Borgo San Dalmazzo, in provincie di Cuneo, si fâs fieste. E je la edizion numar 23 de ‘Festa de Lou Dalfin’, un apontament là che dongje dal grup di Sergio Berardo si dan adun tancj altris musiciscj, des Valadas Occitanasa dal Piemont, de Occitania Granda e ancje di altris bandis de Europe e dal mont.
A tacâ dal an passât la manifestazion e à rinfuarcît la sô vocazion musicâl e culturâl. Lu sclarìs chel altri titul che al cjape dentri ducj i concierts e chei altris apontaments ch si davuelzin li dal palaç Bertello, tal centri de citât, ven a dî ‘Uvernada’, un non che al marche il rapuart di parintât cu la ‘Estivada‘, la rassegne di culturis e musicihis ocitanis e mediteranis che si davuelç vie pal istât a Rodés/Rodez, tal Stât francês.
Il program di dute la manifestazion si cjate li dal sît uficiâl dai Lou Dalfin. Ta chês stessis pagjinis si puedin lei altris informazion in cont de iniziative, là che dongje di musiche, lenghe e culture si cîr di promovi ancje il teritori e siei prodots. Un altri esempli di cemût che il ‘logos’ (la lenghe) e devente un ‘logo’, une marcje di cualitât e di origjinalitât in stât di fâsi cognossi, ricognossi e preseâ, soredut se e sune ben e se e sune fuart.


text:
«No! Nono, no tu mi lu âs mai dit».
«Alore cumò ti conti; Tu âs di savê, che cuant che o jeri zovin, mi varès plasût une vore lâ indenant cui studis. La mestre Siacca, che mi à fat scuele tes elementârs, e veve cirût in dutis lis manieris di convinci gno pari, a paiâmi la iscrizion al Esam di stât, come privatist. A si tratave di 500 francs di chê volte. Ma nol è stât nuie di fâ, di rivâ a convincilu, lui al contindeve dome le sô idee, e cussì i a dit a la mestre “Siore mestre, a je ore che al impari un mistîr, no stâ dome a pierdi timp daûr aes monadis”. E cussì mi a mandât a imparâ il mistîr di marangon, là di Migjio Strissule.
«Jo o levi a lavorâ ogni dì malvulintîr, o vevi simpri la sperance di cjatâ un lavôr un tic di miôr. Cuant che o ai sintût che Jacum di Poç al sarès lât a Milan a cirî lavôr, no ai spietât nancje un moment, o soi partît di corse a domandâi se o podevi lâ vie ancje jo cun lui».
“Sa tu âs une biciclete e voie di pedalâ, par me a va benon, cussì o varès compagnie”.
In chê sere, dopo cheste rispueste di Jacum, jo o jeri, il plui content dal mont, e cul pinsîr o jeri bielzà a Milan.
«Daspò il probleme vêr, al jere chel di rivâ a convinci gno Barbe Meno a prestâmi le sô biciclete, soredut parcè che lui la tignive di cont come une relicuie.
Fabio, jo ti dîs la veretât, e je volude la man dal Signôr par rivâ a convincilu a dâmi le biciclete.
Mê mari, ogni dì che e passave, a man, a man, che si vicinave la ore de mê partence, a cresseve lis Ave Mariis ae Madone par avodâmi ae Sô protezion.
Lâ a Milan in biciclete inta chei agns, nol jere facil, lis bicicletis par ben tignudis che e fossin, no jerin di sigûr lis bicicletis lizeris che e son vuê, cence fevelâ des stradis, plenis di claps e di di busis. Nus a volût plui di une setemane par rivâ. Mangjâ pôc e pedalâ tant, e durmî indulà che si podeve. Par nestre fortune il cusin di Jacum, che al viveve a Milan nus à dât ospitalitât.
Al jere une brave persone, e nol steve mâl nancje cul tacuin. Jo no pues dismenteâ il so boncûr, a pene che o sin rivâts, nus à subit fats jentrâ inte sô cjase,e nus a dât di mangjâ, e nus à metûts a durmî intune cjamarute sotet, mi pareve di jessi za un siôr.
I prins doi dîs ju vin spindûts a cjalâ la citât.
«Denant dal Domo o jeri restât incantesemât, tal viodi chel spetacul di costruzion, ducj chei ricams su lis balaustris e chei sgherlifs tai penacui e ator ator dai balçons, e parevin fats cul trafôr,
e la sù adalt parsore di dut, chel sflandôr de Madonute di aur.
Jo no rivavi a movimi di li, o jeri come se o fos stât inclaudât inte strade, denant a chê maravee.
Dopo un pôc di timp che jerin a Milan, midiant des cognossincis che al veve il cusin di Jacum, jo ai cjatât di lâ a lavorâ come aprendist intune fabriche di automobii di gale, lis miôr di chê ete.
“La Isotta Fraschini”. Dilunc de zornade o levi a vore e la sere o fasevi un cors par deventâ un mecanic eletricist.
Dopo un an di sacrificis, o jeri sistemât a vonde ben. Jo 'nd ai di disi grazie fin che o campi al Signôr e al cusin di Jacum. Fabio cheste storie che ti ai contât, a son ducj fats di veretât, chest tal siguri jo».
di Plume di Ingjustri